text:
DOMINICAN REPUBLIC
Ndakafunga Kusiya Zvekushumira Mwari
Martín Paredes
AKABEREKWA MUNA 1976
AKABHABHATIDZWA MUNA 1991
NHOROONDO YOUPENYU Martín aiita kosi yekuti agova mupristi paakadzidza chokwadi. Kubva ipapo, abatsira vanhu vakawanda kuti vave vanamati vechokwadi.
NDAKAKURIRA mumhuri yainge yakazvipira chaizvo muchechi yeRoma uye yaida kuti ndizova mupristi. Saka pandaiva nemakore 12, ndakaita makosi matatu andaidzidziswa nemapristi akasiyana-siyana. Muna 1990, ndava nemakore 14, ndakabva ndakokwa kune imwe yemakoreji epamusoro anodzidzisa mapristi muDominican Republic.
Ndakafambira mberi chaizvo uye ndakaudzwa kuti kana ndikaramba ndichishanda nesimba ndaigona kuzoita bhishopu. Zvisinei, ndakaodzwa mwoyo. Pane kudzidza Bhaibheri, taidzidza uzivi hwevanhu. Uyewo, mapristi acho aiva nzenza dzemakoko. Pavakada kuita zveunzenza neni, ndakafunga kusiya zvekushumira Mwari.
APanguva iyoyo, murume nemudzimai vaiva mamishinari vakauya kuzoona akaundendi wepakoreji pacho ndokumupa bhuku rinonzi Mibvunzo Inobvunza Vechiduku—Mhinduro Dzinoshanda. Ndakarikumbira ndikariverenga kubva kwarinotangira kusvika kumapeto. Ndakabva ndati, ‘Izvi ndizvo zvandiri kutsvaga.’ Ndakabva pakoreji yacho, ndikatanga kudzidza neZvapupu, ndichibva ndatanga kupinda misangano. Ndakazobhabhatidzwa muna July 1991, pashure pemwedzi misere. Ndakatanga upiyona hwenguva dzose uye ndakazochata naMaría uyo aiva piyona. Tiri kushanda semapiyona chaiwo kubva muna 2006. Pane kuti ndisiye zvekushumira Mwari, iye zvino ndinoda kubatsira vanhu vane nzara yekuziva chokwadi kuti vave vanamati vake vechokwadi.


c: text/html

text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
11 Ndingada kuti dai maizondishivirira pakuva kwangu nekaupenzi.+ Asi, chokwadi, munondishivirira!
2 Nokuti ndine godo pamusoro penyu, godo raMwari,+ nokuti ini ndakakuvimbisai kuti muroorwe+ nomurume+ mumwe chete kuti ndikuunzei kuna Kristu+ semhandara yakachena.+
3 Asi ndinotya kuti zvimwe, sokunyengedzwa kwakaitwa Evha+ nenyoka nemanomano ayo, pfungwa dzenyu dzingashatiswa+ dzikabva pakutendeseka nokuchena zvakakodzera Kristu.+
4 Nokuti, sezvazviri, kana mumwe munhu akauya, akaparidza mumwe Jesu kunze kwouya watakaparidza,+ kana kuti mukagamuchira mumwe mudzimu kunze kwouya wamakagamuchira,+ kana mashoko akanaka+ kunze kweaya amakagamuchira, munomushivirira nyore nyore.+
5 Nokuti ndinofunga kuti handina kuva munhu akaderera+ pachinhu chimwe chete kuvaapostora venyu vakanaka kwazvo.+
6 Asi kunyange zvazvo ndingasava nyanzvi pakutaura,+ chokwadi handina kudaro pazivo;+ asi munzira dzose takairatidza pachena kwamuri muzvinhu zvose.+
7 Kana kuti ndakatadza here nokuzvininipisa+ kuti imi mukwidziridzwe, nokuti ndakakuzivisai nomufaro mashoko akanaka aMwari pasina mutengo?+
8 Ndakabira dzimwe ungano nokugamuchira migove kuti ndikushumirei;+
9 asi pandakanga ndinemi, ndikashayiwa, handina kuremedza kunyange mumwe chete wenyu,+ nokuti hama dzakabva kuMakedhoniya+ dzakandipa zvinhu zvizhinji zvandaishayiwa. Chokwadi, ndakaramba ndisingakuremedzei munzira dzose uye ndicharamba ndakadaro.+
10 Chero bedzi chokwadi+ chaKristu chiri mandiri, kuzvirumbidza+ kwangu uku hakungamiswi munzvimbo dzeAkaya.
11 Nei? Nokuti handikudii here? Mwari anoziva kuti ndinokudai.+
12 Zvino ndicharamba ndichiita zvandiri kuita,+ kuti ndibvise kubata kumeso pane vaya vanoda kubata kumeso kuti vawanikwe vakaenzana nesu munzvimbo yavanozvirumbidza nayo.
13 Nokuti varume vakadaro vaapostora venhema, vashandi vanonyengera,+ vanozvichinja kuva vaapostora vaKristu.+
14 Naizvozvo hazvishamisi, nokuti Satani anoramba achizvichinja kuva ngirozi yechiedza.+
15 Saka hachisi chinhu chikuru kana vashumiri vake+ vachiramba vachizvichinjawo kuva vashumiri vokururama. Asi kuguma kwavo kuchava maererano nemabasa avo.+
16 Ndinotaurazve kuti, Ngaparege kuva nomunhu anofunga kuti ndiri benzi. Zvisinei, kana muchidaro, ndigamuchirei kunyange zvazvo ndingava benzi, kuti iniwo ndizvirumbidze zvishoma.+
17 Zvandinotaura handizvitauri ndichitevedzera muenzaniso waShe, asi ndichiva sebenzi, pauku kunyanyova nechivimbo kunowanzoitwa pakuzvirumbidza.+
18 Vazhinji zvavanozvirumbidza panyama,+ iniwo ndichazvirumbidza.
19 Nokuti munoshivirira mapenzi nomufaro, asi imi muri vanhu vanonzwisisa.
20 Chokwadi, munoshivirira munhu wose anokuitai varanda,+ munhu wose anodya zvamuinazvo, munhu wose anobvuta zvamuinazvo, munhu wose anozvikwidziridza pamuri, munhu wose anokurovai kuchiso.+
21 Ndinotaura izvi kuti tinyare, sokunge kuti chinzvimbo chedu chakanga chisina simba.
Asi kana munhu akaita chimwe chinhu noushingi—ini ndiri kutaura nenzira youpenzi+—neniwo ndinochiita noushingi.
22 Ivo vaHebheru here? Kana neniwo.+ Ivo vaIsraeri here? Kana neniwo. Ivo vana vaAbrahamu here? Kana neniwo.+
23 Ivo vashumiri vaKristu here? Ndinopindura somunhu anopenga, ini ndinotovapfuura:+ pamabasa kazhinji kwazvo,+ pakuva mujeri kazhinji kwazvo,+ pakurohwa kazhinji kwazvo, pakuva pedyo norufu kazhinji.+
24 Kashanu ndakarohwa nevaJudha shamhu makumi matatu nepfumbamwe,+
25 ndakarohwa neshamhu katatu,+ ndakatemwa nematombo kamwe chete,+ ndakaputsikirwa nengarava katatu,+ ndakapedza usiku humwe nezuva rimwe ndiri mugungwa;
26 panzendo kazhinji, pangozi dzomunzizi, pangozi dzemakororo omumugwagwa,+ pangozi dzinobva kune vedzinza rangu,+ pangozi dzinobva kune vemamwe marudzi,+ pangozi muguta,+ pangozi murenje, pangozi mugungwa, pangozi pakati pehama dzenhema,
27 pabasa nepakushanda zvakaoma, pakusarara usiku+ kazhinji, pakuva nenzara nenyota,+ pakuzvinyima zvokudya+ kazhinji, pachando nepakusava nezvokupfeka.
28 Kunze kwezvinhu izvozvo zvokunze, pane chinondiremera zuva nezuva, kuzvidya mwoyo pamusoro peungano dzose.+
29 Ndiani anoshaya simba,+ ini ndikasashayawo simba? Ndiani anogumburwa, ini ndikasashatirwa?
30 Kana pachifanira kuva nokuzvirumbidza, ndichazvirumbidza+ nezvinhu zvine chokuita nokusava nesimba kwangu.
31 Mwari uye Baba vaShe Jesu, Iye anofanira kurumbidzwa nokusingaperi, anoziva kuti handisi kureva nhema.
32 MuDhamasiko gavhuna aiva pasi pamambo Aretasi akanga achirinda guta revaDhamasiko kuti andibate,+
33 asi ndakadzikiswa nepahwindo raiva parusvingo ndiri mudengu+ guru ndikapukunyuka pamaoko ake.
Tumirawo vamwe
Tumirawo vamwe
2 VaKorinde 11
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=47&Chapter=11&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D47%26Chapter%3D11%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
18 Zvino pashure pemazuva mazhinji,+ shoko raJehovha rakasvika kuna Eriya mugore rechitatu, richiti: “Enda unozviratidza kuna Ahabhi, zvandatsunga kunayisa mvura panyika.”+
2 Naizvozvo Eriya akaenda kuti anozviratidza kuna Ahabhi, nzara payakanga yanyanya+ muSamariya.
3 Munguva iyi, Ahabhi akashevedza Obhadhiya, akanga achitarisira imba.+ (Zvino Obhadhiya akanga ari munhu aitya+ Jehovha kwazvo.
4 Nokudaro Jezebheri+ paakauraya vaprofita vaJehovha, Obhadhiya akatora vaprofita+ zana, akaramba akavavanza mubako vari mumapoka emakumi mashanu, akavapa zvokudya nemvura.)+
5 Ahabhi akati kuna Obhadhiya: “Famba munyika, uende kuzvitubu zvose zvemvura nokumipata yose ine hova. Zvichida tingawana uswa hunyoro,+ kuti tichengetedze mabhiza nemanyurusi zviri zvipenyu uye tirege kuvazve nedzimwe mhuka dzingaparara.”+
6 Naizvozvo vakakamurirana nyika yokuti vafambe mairi. Ahabhi akaenda ari oga neimwe nzira, Obhadhiya akaenda ari oga neimwe nzira.+
7 Obhadhiya zvaakaramba achienda, akaona Eriya achiuya kuzosangana naye.+ Akabva amuziva, akawira pasi nechiso chake+ akati: “Ndimi here, ishe wangu+ Eriya?”
8 Iye akati kwaari: “Ndini. Enda unoti kunashe+ wako, ‘Eriya ari kuno.’”
9 Asi iye akati: “Ndakatadzei+ kuti muise mushandi wenyu muruoko rwaAhabhi kuti andiuraye?
10 NaJehovha Mwari wenyu mupenyu,+ hakuna rudzi kana umambo kusina kutumirwa shoko naishe wangu kuti akutsvakei. Pavakati, ‘Haako kuno,’ akaita kuti umambo hwacho norudzi rwacho vapike kuti havana kukuwanai.+
11 Zvino moti, ‘Enda unoti kunashe wako: “Eriya ari kuno.”’
12 Zvichatoitika kuti, pandichabva kwamuri, mudzimu+ waJehovha uchakuendesai kwandisingazozivi; zvino ini ndichange ndaenda kunoudza Ahabhi, asi haazokuwanii, uye achabva atondiuraya,+ mushumiri wenyu zvaakatya Jehovha kubvira achiri muduku.+
13 Ishe wangu haana kuudzwa here zvandakaita panguva iyo Jezebheri akauraya vaprofita vaJehovha, kuti ndakaramba ndakavanza sei vamwe vaprofita vaJehovha, varume zana vari mumapoka emakumi mashanu, mubako,+ ndikaramba ndichivapa zvokudya nemvura?+
14 Zvino moti, ‘Enda unoti kunashe wako: “Eriya ari kuno.”’ Iye achatondiuraya.”+
15 Zvisinei, Eriya akati: “NaJehovha wemauto+ mupenyu+ wandimire pamberi pake, nhasi ndichazviratidza kwaari.”
16 Naizvozvo Obhadhiya akaenda kunosangana naAhabhi, akamuudza; uye Ahabhi akaenda kunosangana naEriya.
17 Zvino Ahabhi paakangoona Eriya, Ahabhi akabva ati kwaari: “Ndiwe here anounzira Israeri dambudziko?”+
18 Iye akati: “Handina kuunzira Israeri dambudziko,+ asi imi neimba yababa venyu ndimi makariunza,+ nokuti makasiya mirayiro yaJehovha,+ mukatevera vanaBhaari.+
19 Zvino tumirai shoko, muunganidze vaIsraeri vose kwandiri paGomo reKameri,+ nevaprofita vaBhaari+ mazana mana nemakumi mashanu nevaprofita vedanda dzvene+ mazana mana, vanodyira patafura yaJezebheri.”+
20 Ahabhi akatumira shoko pakati pevanakomana vaIsraeri vose, akaunganidza vaprofita+ vacho paGomo reKameri.
21 Eriya akabva aswedera pedyo nevanhu vose akati: “Mucharamba muine mwoyo miviri kusvikira rini?+ Kana Jehovha ari iye Mwari wechokwadi, muteverei;+ asi kana ari Bhaari, muteverei.” Asi vanhu havana kumupindura kana shoko rimwe chete zvaro.
22 Eriya akati kuvanhu vacho: “Ndini ndasara ndiri muprofita waJehovha,+ ini ndoga, nepo vaprofita vaBhaari vari varume mazana mana nemakumi mashanu.
23 Zvino ngavatipe nzombe duku mbiri, ivo ngavazvisarudzire nzombe duku imwe chete, vaicheke-cheke, vaiise pamusoro pehuni, asi varege kuisa moto pairi. Ini ndichagadzira imwe nzombe duku, ndichaiisa pamusoro pehuni, asi handizoisi moto pairi.
24 Imi shevedzai zita ramwari wenyu,+ uye ini ndichashevedza zita raJehovha; Mwari wechokwadi achapindura nomoto+ ndiye Mwari wechokwadi.”+ Vanhu vose vakapindura vakati: “Chinhu chacho chakanaka.”
25 Zvino Eriya akati kuvaprofita vaBhaari: “Sarudzai nzombe duku imwe chete, mutange kuigadzira, nokuti muri vazhinji; uye shevedzai zita ramwari wenyu, asi musaisa moto pairi.”
26 Naizvozvo vakatora nzombe yacho duku yaakavapa. Vakabva vaigadzira, vakaramba vachishevedza zita raBhaari kubvira mangwanani kusvikira masikati, vachiti: “Haiwa Bhaari, tipindurei!” Asi kwakanga kusina inzwi,+ uye hapana aipindura.+ Vakaramba vachisvetuka-svetuka vachipoterera atari yavakanga vagadzira.
27 Ava masikati Eriya akatanga kuvaseka+ achiti: “Shevedzerai kwazvo, nokuti iye ndimwari;+ panofanira kuva nechiri kumunetsa, zvimwe anoda kuzvibatsira+ saka anofanira kuenda kuchimbudzi.+ Kana kuti zvimwe akarara uye anofanira kumuka!”+
28 Vakatanga kushevedzera kwazvo, vachizvicheka+ nemapanga nemapfumo marefu maererano netsika yavo, kusvikira vaita kuti ropa riyerere pavari.
29 Zvino masikati achangopfuura, vakaramba vachiita sevaprofita+ kusvikira panguva yokukwira kwechinopiwa chezviyo, kwakanga kusina inzwi, hapana aipindura, uye hapana aiteerera.+
30 Eriya akazoti kuvanhu vose: “Swederai kwandiri.” Naizvozvo vanhu vose vakaswedera kwaari. Akabva agadziridza atari yaJehovha yakanga yaputswa.+
31 Naizvozvo Eriya akatora matombo gumi nemaviri, akaenzana nokuwanda kwemadzinza evanakomana vaJakobho, uya akanga audzwa naJehovha+ kuti: “Uchanzi Israeri.”+
32 Akavaka atari nematombo+ acho muzita raJehovha,+ akagadzira mugero wakakura senzvimbo inodyarwa mbeu inokwana maseya maviri, kupoterera atari yacho.
33 Pashure paizvozvo akaronga huni,+ akacheka-cheka nzombe yacho duku, akaiisa pamusoro pehuni. Zvino akati: “Zadzai zvirongo zvikuru zvina nemvura muidururire pachinopiwa chinopiswa nepamusoro pehuni.”
34 Akabva ati: “Itaizve saizvozvo.” Naizvozvo vakaitazve saizvozvo. Asi akati: “Itai saizvozvo kechitatu.” Naizvozvo vakaita saizvozvo kechitatu.
35 Nokudaro mvura yacho yakayerera mumativi ose eatari, akazadzawo mugero wacho nemvura.
36 Zvino nenguva+ inokwira chinopiwa chezviyo, muprofita Eriya akatanga kuswedera pedyo ndokuti: “Haiwa Jehovha, Mwari waAbrahamu,+ Isaka+ naIsraeri,+ nhasi ngazvizivikanwe kuti muri Mwari pakati paIsraeri,+ kuti ndiri mushumiri wenyu uye kuti ndaita zvinhu zvose izvi maererano neshoko renyu.+
37 Ndipindurei, haiwa, Jehovha, ndipindurei, kuti vanhu ava vazive kuti imi, Jehovha,+ ndimi Mwari wechokwadi uye kuti ndimi makadzosa mwoyo yavo.”+
38 Moto+ waJehovha wakabva waburuka, ukapisa chinopiwa chinopiswa+ nehuni nematombo neguruva, ukananzva mvura yaiva mumugero.+
39 Vanhu vose pavakazviona, vakabva vawira pasi nezviso+ zvavo vakati: “Jehovha ndiye Mwari wechokwadi! Jehovha ndiye Mwari wechokwadi!”
40 Eriya akabva ati kwavari: “Batai vaprofita vaBhaari! Musarega kana mumwe chete wavo achipukunyuka!” Vakabva vavabata, Eriya akabva aenda navo kumupata une rukova weKishoni,+ akavaurayira ikoko.+
41 Zvino Eriya akati kuna Ahabhi: “Endai, idyai uye inwai;+ nokuti kune kutinhira kwemvura zhinji.”+
42 Ahabhi akaenda kuti anodya nokunwa. Asi Eriya akakwira pamusoro peKameri, akachonjomara pasi,+ akaramba akaisa chiso chake pakati pemabvi ake.+
43 Akabva ati kumushandi wake: “Ndapota, enda. Tarira kurutivi rwokugungwa.” Naizvozvo akaenda, akatarira, akabva ati: “Hakuna kana chiriko.” Iye akati, “Dzokera,” kanomwe.+
44 Panguva yechinomwe akati: “Tarirai! Kune gore duku rakaita sechanza chomunhu riri kukwira richibva mugungwa.”+ Zvino akati: “Enda unoti kuna Ahabhi, ‘Sungai ngoro yenyu!+ Endai kuti murege kudzivirirwa nemvura zhinji!’”
45 Munguva iyi matenga akasviba nemakore, kukava nemhepo+ nemvura zhinji kwazvo.+ Ahabhi akaramba ari mungoro, akaenda kuJezreeri.+
46 Ruoko rwaJehovha rwakava pana Eriya,+ zvokuti akasunga muhudyu make,+ akamhanya ari mberi kwaAhabhi kusvikira kuJezreeri.+
Tumirawo vamwe
Tumirawo vamwe
1 Madzimambo 18
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=11&Chapter=18&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D18%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
17 “Usabayira Jehovha Mwari wako nzombe kana gwai rakaremara, chero chinhu chipi zvacho chakaipa; nokuti icho chinhu chinosemesa Jehovha Mwari wako.+
2 “Kana pakati pako pakawanikwa murume kana mukadzi anoita zvakaipa pamberi paJehovha Mwari wako mune rimwe remaguta auri kupiwa naJehovha Mwari wako, zvokuti anodarika sungano yake,+
3 oenda, ononamata vamwe vanamwari, ovakotamira, ivo kana zuva kana mwedzi kana uto rose rokumatenga,+ chinhu chandisina kurayira,+
4 iwe ukazviudzwa uye ukazvinzwa ukanyatsozvitsvaka, uye tarira! chinhu chacho chikasimbiswa kuti ichokwadi,+ chinhu ichi chinosemesa chakaitwa pakati paIsraeri!
5 unofanira kubudisa murume iyeye kana kuti mukadzi iyeye akaita chinhu ichi chakaipa mukati memagedhi ako, chokwadi, iye murume wacho kana kuti mukadzi wacho, uteme munhu akadaro nematombo, uye munhu akadaro anofanira kufa.+
6 Munhu wacho anofanira kufa anofanira kuurayiwa kana papupurirwa nezvapupu zviviri kana zvitatu.+ Haazourayiwi kana papupurirwa nechapupu chimwe chete.+
7 Maoko ezvapupu zvacho ndiwo anofanira kutanga kumuuraya, maoko evamwe vanhu vose ozotevera;+ unofanira kubvisa zvakaipa pakati pako.+
8 “Kana nyaya yokutonga ikanyanya kukuomera,+ iri yokuteurwa kweropa,+ yakamhan’arwa kudare,+ kana kuti pakaitwa chisimba, nyaya dzokuitirana nharo,+ mukati memagedhi ako, unofanirawo kusimuka woenda kunzvimbo ichasarudzwa naJehovha Mwari wako,+
9 uende kuvapristi,+ ivo vaRevhi, nokumutongi+ anenge achitonga mazuva iwayo, ubvunze, uye ivo vachakupa shoko romutongo wacho.+
10 Unofanira kubva waita maererano neshoko ravachakutaurira vari panzvimbo iyoyo ichasarudzwa naJehovha; uchenjerere kuita maererano nezvose zvavanokurayira.
11 Unofanira kuita maererano nomutemo wavachakuudza, uye maererano nomutongo wavachataura kwauri.+ Usatsaukira kurudyi kana kuruboswe, pashoko ravachakurayira.+
12 Munhu achazvikudza nokusateerera mupristi ari kumira ikoko kuti ashumire Jehovha Mwari wako kana kuti mutongi,+ munhu iyeye anofanira kufa;+ unofanira kubvisa zvakaipa pakati paIsraeri.+
13 Vanhu vose vachazvinzwa, votya,+ uye havazozvikudzizve.
14 “Kana wazosvika munyika yauchapiwa naJehovha Mwari wako, waitora kuti ive yako, wagara mairi,+ wati, ‘Regai ndigadze mambo kuti anditonge semamwe marudzi ose akandipoteredza’;+
15 chokwadi unofanira kugadza mambo achasarudzwa naJehovha Mwari wako.+ Ugadze mambo anobva pakati pehama dzako kuti akutonge. Hauzobvumirwi kugadza mambo wokune imwe nyika asiri hama yako.
16 Asi iye haafaniri kuzviwanzira mabhiza,+ kana kuita kuti vanhu vadzokere kuIjipiti kuti vawanze mabhiza;+ nepo iye Jehovha akati kwauri, ‘Usazombodzokerazve nenzira iyi.’
17 Haafaniri kuzviwanzirawo madzimai, kuti mwoyo wake urege kutsauka;+ uyewo haafaniri kuzviwedzerera sirivha nendarama yakawanda kwazvo.+
18 Paanogara pachigaro choumambo hwake, anofanira kuzvinyorera kopi yomutemo uyu mubhuku, achitora pane uya unotarisirwa nevapristi, ivo vaRevhi.+
19 “Anofanira kuramba ainawo, uye anofanira kuuverenga mazuva ose oupenyu hwake,+ kuti adzidze kutya Jehovha Mwari wake kuti achengete mashoko ose omutemo uyu nemirau iyi nokuzviita;+
20 kuti mwoyo wake urege kuzvikwidziridza kupfuura hama dzake+ uye kuti arege kutsaukira kurudyi kana kuruboshwe achibva pamurayiro wacho,+ kuti ave nemazuva mazhinji paumambo hwake,+ iye nevanakomana vake vari pakati paIsraeri.
Tumirawo vamwe
Tumirawo vamwe
Dheuteronomio 17
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=5&Chapter=17&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D17%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mibvunzo Inobva Kuvaverengi
Mashoko aJesu ari pana Mateu 19:10-12 anoratidza here kuti vaya vanosarudza kusaroora vakapiwa chipo chokusaroora nenzira inoshamisa?
Funga zvakaita kuti Jesu ataure nezvekusaroora. VaFarisi pavakauya kwaari nenyaya yokurambana, Jesu akajekesa zvinodiwa naMwari panyaya yokuwanana. Kunyange zvazvo Mutemo waibvumira murume kunyora gwaro rokuramba mudzimai wake kana awana “chimwe chinhu chisina kunaka paari,” zvinhu zvainge zvisina kudaro kubvira pakutanga. (Dheut. 24:1, 2) Jesu akabva ati: “Munhu wose anoramba mudzimai wake, kunze kwokunge aita ufeve, akaroora mumwe, iye anoita upombwe.”—Mat. 19:3-9.
Vadzidzi pavakanzwa izvi vakati: “Kana zvakadaro kumurume nomudzimai wake, kuroora hakukurudzirwi.” Jesu akapindura kuti: “Havasi vanhu vose vanogona kuwanira nzvimbo mashoko acho, asi vaya vane chipo chacho chete. Nokuti kune ngomwa dzakaberekwa dzakadaro kubva mudumbu raamai vadzo, uye kune ngomwa dzakaitwa ngomwa nevanhu, uye kune ngomwa dzakazviita ngomwa nokuda kwoumambo hwokumatenga. Regai anogona kuzviwanira nzvimbo azviwanire nzvimbo.”—Mat. 19:10-12.
Ngomwa chaidzo dzaiva vaya vakaberekwa vari ngomwa, kana kuti vakaita ngomwa pamusana petsaona kana kuti kuchekwa. Zvisinei, paivawo nevamwe vakasarudza kuzviita ngomwa. Kunyange vaikwanisa kuroora, vaizvidzora uye vaigara vasina kuroora “nokuda kwoumambo hwokumatenga.” Kufanana naJesu, vakasarudza kugara vasina kuroora kuti vazvipire kuita basa roUmambo. Havana kuberekwa vaine chipo chokusaroora uyewo havana kuita zvokuchipiwa. Vakaita zvokuchiwanira nzvimbo, kureva kuti vakaita zvokusarudza kuva nacho.
Achitorera pane zvainge zvataurwa naJesu, muapostora Pauro akatsanangura kuti kunyange zvazvo vaKristu vose, vane dzimba nevasina dzimba, vachigona kushumira Mwari zvinogamuchirika, vaya vasina dzimba, avo ‘vakagadzikana mumwoyo mavo’ vanoita “zviri nani.” Pakudini? Vanhu vane dzimba vanofanira kukamura nguva yavo uye simba kuti vafadze uye vatarisire mumwe wavo. Asi vaya vasina kuroora kana kuroorwa vanogona kushanda mubasa raIshe vasingavhiringwi naizvozvo. Vanoona zvavari ‘sechipo’ chinobva kuna Mwari.—1 VaK. 7:7, 32-38.
Saka, Magwaro anotiudza kuti muKristu haapiwi chipo chokusaroora nenzira inoshamisa. Asi anotochishandira nokuramba asina kuroora kana kuroorwa kuti atsigire Umambo asina zvinomuvhiringa. Vakawanda mazuva ano vakatsidza mumwoyo kugara vasina kuroora kana kuroorwa nokuda kwechikonzero ichi, uye zvingava zvakanaka kuti vamwe vavakurudzire.


text:
WASHINGTON —
Vamwe vagari vekuChinyamukwakwa kuChisumbanje mudunhu reManicaland vanosvika makumi mana vanonzi vambochengetedzwa nemapurisa kwemaawa angada kusvika mana mushure mekunge vanetsana nekambani iri kugadzira mafuta edzimotokari kubva munzimbe mudunhu iri, yeMacdom and Green Fuel.
Zvinonzi vanhu ava vanetsana nekambani iyi pamusoro peminda inonzi yanga ichirimwa nevagari ava, kambani ichiti vanhu ava vari kurima muminda yayo zviri kunze kwemitemo.
Mapurisa anonzi ashevedzwa nekambani iyi mushure mekunge vagari vamukira kuminda iyi zvichitevera kupera kwezororo reKisimusi.
Vagari ava vanoti vakapiwa mvumo yekurima minda iyi nekomiti yehurumende iri kutungamirirwa nemutevedzeri wemutungamiri wehurumende, VaArthur Mutambara, zvichitevera makakatanwa akanga avepo achikonzerwa nenyaya yeminda iyi.
Mumwe mugari wekuChisumbanje uye vari nhengo yekomiti yakaumbwa kuti ione nezvekugarisana pakati pekambani nevagari, uye variwo mukuru wePlatform for Youth Development, VaClaris Madhuku, vaudza Studio 7 kuti vagari vakawanda vaungana pakamba yemapurisa vachida kuti vamwe vavo varegerwe.
Vatiwo komiti yavo yafonerawo VaMutambara, izvo zvazoita kuti mapurisa aregere vanhu ava vasina mhosva yavapomerwa.


text:
Rudo Ndirwo Rwakavabatanidza paGungano rekuFrankfurt kuGermany
Dhaunirodha
Rimwe pepanhau rinonzi Frankfurter Rundschau, raiva nemusoro unoti, “Mabiko Emhuri.” Vanhu vaivapo vakabvumirana nezvakataurwa nepepanhau iri.
Karla uyo akabva kuPuerto Rico akati, “Ndakagamuchirwa zvakanaka chaizvo!”
Sara wekuAustralia akati, “Ndainzwa sekuti ndakanga ndashanyira hama dzangu dziri kune imwe nyika iri kure chaizvo.”
Chii chakaita kuti vanhu ava vataure kudaro? Imhaka yezvavakaona pagungano renyika dzakawanda reZvapupu zvaJehovha paCommerzbank-Arena, muguta reFrankfurt am Main, kuGermany. Gungano iri rakaitwa kubva musi wa18 kusvika 20 July 2014, uye rakapindwa nevanhu vanenge 37 000.
Vanhu ivavo vakaungana kuti vadzidze Bhaibheri. Purogiramu yacho yaisanganisira kuverengwa kweBhaibheri, nziyo, minyengetero, mitambo miviri, uye kutsanangurwa kwezvinodzidziswa neBhaibheri panyaya dzakasiyana-siyana.
Pavanhu vaivapo paiva neZvapupu zvemo muGermany uye zvimwe zvinopfuura 3 000 zvakabva kuAustralia, Britain, Greece, Lebanon, Serbia, South Africa, nekuUnited States. Paivawo neZvapupu 234 zviri mubasa renguva yakazara, rakadai sereumishinari, zvaibva kunyika 70.
Indaneti yakashandiswa kutepfenyura purogiramu yacho kune dzimwe nzvimbo 19 muGermany, uyewo kuAustria, neSwitzerland zvekuti vanhu vaiva munzvimbo idzi vaigona kuona nekuteerera gungano iri. Vanhu vese vainge vakaungana kuti vateerere purogiramu iyi vaisvika 204 046.
Hazvinei Nekuti Vaitaura Mitauro Yakasiyana
MuFrankfurt, purogiramu iyi yakaitwa muChirungu, chiGerman uye chiGiriki. Kune dzimwe nzvimbo, zvaidzidziswa papurogiramu yacho zvaiturikirwa mumitauro 17 kusanganisira chiArabic, chiChinese, chiTamil, chiTurkish, nemitauro miviri yemasaini.
Rudo ndirwo rwakabatanidza Zvapupu izvi pasinei nekuti vaitaura mitauro yakasiyana uye vachibva kunyika dzakasiyana. (Johani 13:34, 35) Vaiita sevana vemunhu mumwe chete.
Tobias, wekuBritain akati, “Takanyatsozvionera kuti sangano redu harinei nekuti tinobva kupi kana kuti tinotaura mutauro upi.”
Davianna, wekuPuerto Rico akati, “Ndakaona Zvapupu zvinobva kunyika dzinopfuura 20. Kudanana kwatinoita uye kuda kwatinoita Mwari ndiko kunoita kuti tibatane.”
Malcom uyo akabva kuAustralia akati, “Pandakava Chapupu chaJehovha ndaigara mune kamwe kataundi kadiki kari muAustralia. Ndakamboverenga nezvesangano redu uye ndakamboona mavhidhiyo anoratidza kubatana kwarakaita. Asi kuuya kwandaita kuno kwaita kuti ndinyatsozvionera kuti zvechokwadi takabatana uye kwasimbisa kutenda kwangu.”
Vacharamba Vachiyeuka Kugamuchirwa Kwavakaitwa
Ungano 58 dzeZvapupu muFrankfurt nenzvimbo dzakapoteredza dzakagadzira zvipo zvekupa vaenzi ava uye dzakaronga mapurogiramu emanheru ekuvatandadza.
Cynthia wekuUnited States akati, “Takagamuchirwa zvakanaka chaizvo. Handimbofi ndakakanganwa rupo rwaiva neZvapupu zveko uye rudo nemutsa zvavakatiratidza.”
Simon wekuGermany akatiwo, “Vanhu vaivapo vairatidza kuti vane rudo chaizvo uye vaifara. Pane zvakawanda zvatinogona kudzidza kubva kune vamwe.”
Amy wekuAustralia akati, “Zvatakaita panguva yekutandara kwemanheru zvakandiratidza kuti Zvapupu zvaJehovha hazvirarami upenyu hwekuzviomesera. Tinoziva kunonzi kufara kwechokwadi asi tinoziva pekugumira.”
Gungano Ravasingafi Vakakanganwa
Gungano rekuFrankfurt raiva rimwe remagungano enyika dzakawanda akaitwa munyika 9 pasi rose.
Paakabvunzwa nezvegungano rekuFrankfurt, mumwe akapinda gungano iri akati: “Fungidzira wawana hama yako yepedyo, zvichida mukoma wako, wawanga usingazivi. Pamunosangana anobva akutambira nemaoko maviri. Unoita seuchabata denga nemufaro. Chifungidzira wasangana nevanhu vakadaro 37 000. Ndizvo zvazvakanga zvakaita pagungano iri.”
Inzwa zvimwe
Zvapupu zvaJehovha Vanhu Verudzii?
Unoziva Zvapupu zvaJehovha zvingani? Chii chaunonyatsoziva nezvedu?
Chii Chinodiwa naMwari?
Mwari anoda kuti kuda kwake kuzivikanwe pasi rose. Chaanoda chacho chii, uye ndivanaani mazuva ano vari kudzidzisa vamwe nezvacho?


text:
“Madzidzisiro Aya Matsva!”
SOO-JEONG anodzidzisa pane imwe sekondari kuSouth Korea uye anoshandisa mavhidhiyo epajw.org mukirasi yake.Anoti: “Mafariro anoita vana pavanoona vhidhiyo inonzi Shamwari Yechokwadi Munhu Akaita Sei? anondishamisa! Mumwe akati, ‘Handina kumbobvira ndafunga kuti ndozvandinofanirawo kuita. Madzidzisiro aya matsva!’ Vamwe vana vakati vanoenda pawebsite iyi pese pavanenge vachitsvaga mazano.” Soo-jeong anowedzera kuti: “Ndakakurudzira vamwe vadzidzisi kuti vashandise vhidhiyo iyi uye vari kufara nekuti iri kuvabatsira pakudzidzisa.”
Imwe vhidhiyo iri kubatsira vana vakawanda kuSouth Korea inonzi Zvaungaita Kuti Vamwe Vasakudherera Asi Usingavarovi. Mumwe mudzidzisi anoshanda kusangano rinobatsira vana vane misikanzwa, rinonzi Juvenile Violence Prevention Foundation akaratidza kirasi yake vhidhiyo iyi. Anoti, “Vechidiki vanonakidzwa nemapikicha anenge achibuda muvhidhiyo yacho. Inoratidzawo zvavangaita kana vashungurudzwa uyewo zvavangaita kuti vasanetswa nevamwe.” Sangano iri rakakumbira kushandisa vhidhiyo iyi pese pavanenge vachidzidzisa vana vekupuraimari nevekusekondari uye vakabvumidzwa. Kunyange mapurisa ava kutoshandisawo mavhidhiyo ari pajw.org.
Wadii wambovhura website iyi kana wanga usati wamboendapo. Iri nyore kushandisa uye pane mavhidhiyo, zvekuteerera, Bhaibheri nemamwe mabhuku zvaunogona kudhaunirodha usingabhadhari.


text:
Makwiriro anoda kusiyana siyana. Hazvidi kuti makwiriro awaitwa nhasi
ndiwomangwana namangwana. Isu vakadzi tinonyara kutaura kuti tinoda kukwirwa
sei. Asi apa tichakupai mhando dzemakwiriro anotida kuitwa. Pane dzimwe nguva
dzaunoda kubatwa zvinyoro nyoro. Ruoko rwemurume ngarubverwapfava ruchiita
zvekunyengerera kunge rurikubata kacheche. Kiss yacho ngainyatsoitwa
zvakatonhorera rurimi ruchipinzwa rwese ruchitsvaira mukanwa mese zvamo. Baba
kana vavakuyamwa zamu raamai ngavati vakariti nduu vayamwa zvinyoronyoro
wombokanganwa varipo vakabatirwa zamu naamai. Apa maoko ababa rumwe runenge
rwakabata mhata kana matinje ruchipurudzira chindori chaamai. Rumwe ruoko
runenge rwakabata nechepamusana.
Zvakadai baba chinjanisai kuyamwa muchipurudzira musana pamwe nemhata zvinyoro
nyoro. Kana amai vatota vavaready vaburutsa tumvura twekutanga baba kwirai
pamusoro pavo asi musati zhii pavari ibvai mabvisa matinje pamukova pebeche
mobata mboro yenyu yakatarisa mudenga moisa zvinyoro nyoro (kana kuti amai vaise
wega chombo). Amai ngavanyatso vhura vega makumbo avo. Mboro ngaipinde yose
mobva matanga kupinda muchibuda, ichitsvaira mumatama mebeche. Mosvira
zvinyoronyoro asi zvine impact. Itai izvi muchiyamwa mazamu,, maoko akabata
matako amai. Apa maoko aamai ngaave akabata muchiona mababa achidzika kumagaro.
Kunyangwe munakirwa sei musaite kuti zvikurumidze. Mukaona moda kuuya (kutunda)
release, imbomirai movaraidza nguva nekuyamwa nekutsvodana. Potai muchinjinjana
naamai. Mai kana moitawo chikapa itaiwo zvakanyorovera zvinopindirana nezviri
mudariro musi uyu. Panombomira baba vachidzivira kutunda mai dzikisai maoko
motambisa zvombo zvababa musingabudise kunze. Ngazvirambe zvakadaro kusvika mai varidza mhere. Kana mose matunda mai nyatsopukutai baba zvakanaka ini kana kugeza mozorora makamirira round yechipiri.
Pane mumwe musi wekuti zvinhu zvinenge zvakatonyangara zvekuti zvinotoda tusimba
kana tuhasha pabonde. Kana kuita kari rape case chaiko. Apa zvekunyengetedzana
hapana, hembe chaidzo dzinotokatanurwa chopas kana kudambura kabhurukwa kamai.
deep and passionate but very active. Mai ngavanyotso kusandurwa sandurwa
(musambonzwa kana vachiti havasikuzvida zvinonakidza fani). Teedza zvataurwa
pamusoro asi zviine tuhasha chaito. Kana mafunga kuvapa neshure ngavafongore
munyatsokuzhaka chaizvo, makaona moda kutunda chinjai position. Mai apa chikapa
chenyu chinobvumidzwa kuti sechebenzi chaicho. Hapana zvekuti yuwi/yowe apa
pangu speed ine zvitaera zvakawanda chaizvo.
Zivai zvitaera zvenyu kuti zvino speed ipi. Apa muchabuda dikita fani, nekuti
parikushandiswa simba nespeed. Ita kuti munonokere kupedza (izvi zvakaoma hazvo
nespeed iyi), asi mukati wedzere nguva zvinonaka fani. Saka muchiona mumaTV
vachiti kana voda kuisana vombozvamburana, izvozvo zvinotovanakira. Kana
pachivanhu vane zvinonzi kusvirana mambotukana kunonaka sei? Nokuti zvinhu izvi
hasha, nekunaka zvikasangana moto chaivo.
ZVITAIRA
1. Vanababa zivai kuti tinomboda kufongoreswa
2. Kusvirwa takakugarirai
3. Kumboendawo pamusoro
4. Kusvirwa mushower kana mutub tichigeza
5. Kusvirwa mudinning pasofa kana mukitchen pacarpet
6. Imo mudzimotikari paseat tinopadawo zvachose
7. Kusvirwa takamira imo mubedroom chaimo


text:
NYAYA IRI PAKAVHA | NHEMA DZINOITA KUTI VANHU VASADA MWARI
Nhema Dzakaita Kuti Mwari Anzi Ane Utsinye
ZVINOTENDWA NEVAKAWANDA
“Pashure chaipo pokufa, mweya yevaya vanofa vachiita zvivi zvakaipisisa inoenda kuhero, kwainonotambura ichirangwa ‘mumoto nokusingaperi.’” (Catechism of the Catholic Church) Vamwe vatungamiriri vezvitendero vanoti hero rinoreva kusava noukama naMwari zvachose.
CHOKWADI CHIRI MUBHAIBHERI
“Mweya unotadza—ndiwo uchafa.” (Ezekieri 18:4) Vakafa “havana kana chavanoziva.” (Muparidzi 9:5) Saka kana mweya uchifa uye usina chaunoziva, ungatambura sei “mumoto nokusingaperi” kana kuti kurwadziwa nemhaka yokusava noukama naMwari nokusingaperi?
Mashoko echiHebheru nechiGiriki anoshandurwa kuti “hero” anongoreva guva rinovigwa vanhu. Somuenzaniso, Jobho paairwadziwa zvikuru akanyengetera kuti: “Ndinoshuva kuti dai maizondivanza henyu muguva rangu [“muhero,” Douay-Rheims Version].” (Jobho 14:13, Holy Bible—Easy-to-Read Version) Jobho akanga asingadi kuzorora munzvimbo yokupiswa kana kuti yokusava noukama naMwari, asi muguva.
NEI ZVICHIKOSHA
Dai Mwari aiva neutsinye taisazomufarira. Rocío uyo anogara kuMexico anoti: “Kubvira ndichiri mudiki ndaidzidziswa kuti vanhu vakaipa vanopiswa mugehena. Zvaindityisa zvokuti ndaisambofunga kuti Mwari ane humwe unhu hwakanaka. Ndaifunga kuti anongogara akatsamwa uye haanzwisisi.”
Mashoko eBhaibheri akajeka nezvemitongo yaJehovha uye mamiriro ezvinhu evakafa, zvakaita kuti Rocío achinje maonero aaiita Mwari. “Ndakanzwa ndasunungurwa, zvichiita sokuti ndabvisirwa mutoro unorema mupfungwa dzangu,” anodaro Rocío. Anowedzera kuti, “Ndakatanga kuvimba kuti Mwari anoda kuti zvitifambire zvakanaka, anotida, uye kuti ndinogona kumuda. Akafanana naBaba vanofamba vakabata vana vavo maoko uye vanoda kuti zvinhu zvivafambire zvakanaka.”—Isaya 41:13.
Vakawanda vanoenda kuchechi nokuti vanotya kupiswa, asi Mwari haadi kuti umunamate nokuti unotya kuti achakuranga. Jesu akati: “Ida Jehovha Mwari wako.” (Mako 12:29, 30) Uyewo kana iye zvino tikaziva kuti Mwari haaiti zvisina kururama, tinogona kuvimba nezvaachaita mune remangwana. Tinogona kutaura nechivimbo sezvakaitwa neshamwari yaJobho, Erihu, kuti: “Mwari wechokwadi haamboiti zvakaipa, uye Wemasimbaose haamboiti zvisina kururama.”—Jobho 34:10.


text:
IBESANWA muguta reHarare svondo rino apo vabereki vari kutenga zvinhu zvakasiyana zvevana vechikoro segadziriro yekuvhurwa kwetemu yekutanga musi wa10 Ndira.
Kunyangwe zvazvo vamwe vari kugunun’una nekusiyana kwemitengo pakati pevatengi vari kushandisa musvo wemari neavo vari kushandisa makadhi ekubhanga, gadziriro dziri kufambira mberi zvikoro zvisati zvavhurwa.
Kwayedza yakaita ongororo muguta iri ndokuona vabereki vari mushishi kutengera vana vavo zvakasiyana semayunifomu, matirangi, mabhuku nechikafu.
Zvisinei, vabereki vane chitsama vaichema-chema nekudhura kuri kuita zvimwe zvezvinodiwa kuchikoro, zvikuru paku
tenga munhu achishandisa makadhi ekubhanga (Point of Sale Machines).
Ongororo yeKwayedza inoratidza kuti muzvitoro zvakawanda, chinhu chimwe chete chine mitengo miviri — kana munhu achitenga nemusvo wemari chinenge chakaderera asi kana achishandisa kadhi rekubhanga kana dzimwe nzira dzeplastic money mutengo wacho unenge wakati kwirei.
Mutengo uyu unogona kutosiyana nemari inodarika US$5 kana munhu achitenga achishandisa kadhi rekubhanga.
Mai Sandra Makovere, avo vaitengera mwana wavo yunifomu mune chimwe chitoro vanoti: “Tinofara nekuti mitengo haina kunyanya kukwira zvekuti tiri kukwanisa kutengera vana mayunifomu pasina kuomerwa. Tinofara zvakare kuti pane mikana yekutenga nemari yemusvo kana makadhi ekubanga izvo zvinoita kuti vatengi vave nesarudzo.
“Mwana wangu anonzi Alicia Bwoni (9) uye ari kunoita Grade 3 paMarimba Primary School, kuMufakose.”
Mumwe mudzimai aitengera mwana wake yunifomu anonzi Nokutenda Muyanga (12), uyo ari kunoita Grade 7 paLouis Mountbatten School, muHarare, anogunun’una nemutengo wemayunifomu.
“Tiri kumutengera yunifomu kuti aende kuchikoro happy wheels akachena asi mayunifomu acho ari kudhura. Yunifomu iyoyi iri kuita US$27 uye mutengo wacho uri kusiyana zvichienderana nekuti uri kutenga nemari yemusvo here kana kuti kadhi rekubhanga.
“Asi hapana zvekuzviita nekuti ndiyo nguva yacho, saka zvitoro zvizhinji zviri kukwidza mitengo,” vanodaro.
VaFredrick Madzivanyika nemudzimai wavo, Mai Judith Madzivanyika, vanotiwo vanofara kutengera dangwe ravo mbatya dzechikoro.
“Tinongonzwa kufara nekuti chiitiko ichi ndechekutanga muupenyu hwedu, ndiko kusaka tauya tose mudhorobha kuti tizomutengera yunifomu yakanaka. Dangwe redu, Ashely Madzivanyika (5), achange achinoita Zero Grade paGlen View 7 Primary School.
“Iyewo ari kufarira yunifomu yake nekuti zvitsva kwaari. Aisimboona vamwe vakadzipfeka saka nhasi ndezvakewo,” vanodaro VaMadzivanyika vachiratidza kufara.
Asi VaEvans Mangwiro vanove director of operations kuchitoro cheEnbee Stores – iyo inotengesa zvinhu zvechikoro zvinosanganisira mayunifomu – vanoti pane kamusiyano kadiki-diki pakati pevatengi vanoshandisa makadhi neavo vanoshandisa mari iri musvo.
“Zvakangofanana nekuti kana munhu achitenga neEcoCash anogona kubvisa US$0,90c pamudziyo waari kutenga pachinzvimbo cheUS$0,85c saka hapana kana mari huru yatiri kuchaja vabereki. “Tine zvirongwa zvekusimudzira vatengi vedu mwaka uno, zvikuru avo vanotenga nemari inenge iri musvo nekuti takaona kuti vatengi vazhinji vari kushandisa makadhi ekubhanga.
“Tiri kufara nemafambiro ari kuita bhizimusi zvisinei nekuti harisati zvaro ranyatsokwirira kana tichienzanisa nemazuva ayo mari yakange isati yave kunetsa,” vanodaro.
Vanoti dambudziko revatengesi vepanze richiri kuvanetsa uye izvi zviri kudzorera bhizimisi ravo kumashure.


text:
Chiyero chekupimisa
Chiyero chekupimisa (Unit of measure) zvinoreva mwero une huwandu hwakatarwa pamitemo yenyika kana Pasirose, kuti uve chidzikwe (standard) chinoshandiswa pakupima mhando yehuwandu ihwohwo.
Somuenzaniso kana tichipima nhambwe tinoshandisa chiyero chinonzi mita (metre).
Pasirose sangano re International Organisation for Standardization ndiro rine hugabe hwekutara zvidzikwe zvinoshandiswa pakupima mipimo yakasiyana-siyana.
Mwerero zvinoreva mudziyo unoshandiswa kupimisa zvinhu.
Mueresero kana Mueresera (Exact quantity required) zvinoreva huwandu hwakati gejegeje nehuri kudiwa.


text:
Vakadzi Vanoitei Pakuzadziswa Kwechinangwa chaJehovha?
“Vakadzi vanozivisa mashoko akanaka iuto guru.”—PIS. 68:11.
1, 2. (a) Mwari akapa Adhamu zvipo zvipi? (b) Nei Mwari akapa Adhamu mudzimai? (Ona mufananidzo uri panotangira nyaya ino.)
JEHOVHA akasika nyika aine chinangwa. “Akaiumba kuti igarwe.” (Isa. 45:18) Munhu wokutanga waakasika, Adhamu, ainge asina chivi uye Mwari akamupa musha wakanaka chaizvo wainzi munda weEdheni. Hakusi kunakidzwa ikoko kwaiita Adhamu nokugara munzvimbo yaiva nemiti yakanaka, hova dzaiyerera zvinyoro-nyoro, uye mhuka dzaiita murambamhuru! Asi ainge asina chimwe chinhu chaikosha chaizvo. Jehovha akaratidza kuti chinhu ichocho chaiva chii paakati: “Hazvina kunaka kuti munhu arambe ari oga. Ndichamuitira mubatsiri, kuti ave mukwanisi wake.” Mwari akabva aita kuti Adhamu abatwe nehope huru akatora imwe mbabvu yake “akatanga kuumba mukadzi nembabvu” yacho. Adhamu paakamuka, akafara chaizvo. Akati: “Zvino iri ipfupa remapfupa angu nenyama yenyama yangu. Uyu achanzi Mukadzi.”—Gen. 2:18-23.
2 Evha aiva chipo chakasiyana nezvimwe zvose zvainge zvapiwa Adhamu nokuti aizova mubatsiri wake akakwana. Aizovawo neropafadzo yokubereka vana. Ndokusaka “Adhamu akatumidza mudzimai wake kuti Evha, nokuti aizova amai vevanhu vose vapenyu.” (Gen. 3:20) Chokwadi Mwari akapa murume nomukadzi vokutanga ava chipo chinoshamisa! Vaikwanisa kubereka vamwe vanhu vasina chivi. Vanhu pavaizoramba vachibereka, nyika yose yaizova paradhiso uye yaizozara nevanhu vasina chivi vaizova nesimba pazvinhu zvipenyu zvose.—Gen. 1:27, 28.
3. (a) Adhamu naEvha vaifanira kuitei kuti vakomborerwe naMwari, asi chii chakazoitika? (b) Tichakurukura mibvunzo ipi?
3 Adhamu naEvha vaifanira kuteerera Jehovha uye kubvuma kuti ndiye mutongi wavo kuti vawane makomborero avainge vavimbiswa. (Gen. 2:15-17) Izvozvo ndizvo chete zvaizoita kuti vakwanise kuzadzisa chinangwa chaMwari. Asi zvinosuwisa kuti vakanyengerwa naSatani, “nyoka yepakutanga,” vakabva vatadzira Mwari. (Zvak. 12:9; Gen. 3:1-6) Kupanduka uku kwakakanganisa sei vakadzi? Zvii zvakaitwa nevakadzi vekare vaitya Mwari? Nei vakadzi vechiKristu vemazuva ano vachinzi “iuto guru”?—Pis. 68:11.
KUPANDUKA KWAKAITIKA MUEDHENI KWAKAKONZEREI?
4. Ndiani akapiwa mhosva yechivi chakaitwa nemurume nemukadzi vokutanga?
4 Adhamu paakabvunzwa mhosva yake, akataura chikonzero chisina musoro chokuti: “Mukadzi wamakandipa kuti ave neni, andipa muchero womuti wacho ndikadya.” (Gen. 3:12) Adhamu haana kungoramba mhosva yake chete asi akaipawo mukadzi uye Mwari uyo ainge amupa mukadzi. Vose vari vaviri, Adhamu naEvha vakatadza, asi Adhamu ndiye akapiwa mhosva yokutadza kwavo. Ndokusaka muapostora Pauro akanyora kuti ‘chivi chakapinda munyika nomunhu mumwe chete [Adhamu] uye rufu rwakapinda nechivi.’—VaR. 5:12.
5. Kubvumira kwakaita Mwari kuti vanhu vambozvitonga kwabudisa chii pachena?
5 Murume nomukadzi vokutanga vakanyengerwa kuti vafunge kuti vakanga vasingafaniri kutongwa naJehovha. Izvi zvakaita kuti pave nemubvunzo unokosha wokuti: Ndiani ane kodzero yokutonga? Kuti mubvunzo iwoyo upindurwe zvinogutsa, Mwari akapa vanhu nguva yokuti vazvitonge. Aiziva kuti zvaizoitika zvaizoratidza kuti vanhu havakwanisi kuzvitonga. Kwemazana emakore, kuzvitonga kwevanhu kuri kuita kuti vasangane nematambudziko asingaperi. Mumakore 100 chete apfuura, vanhu vanenge 100 000 000 vakafa muhondo uye vanhu ava vanosanganisira mamiriyoni evarume, vakadzi nevana vasina mhosva. Saka patova neuchapupu hwakawanda hunoratidza kuti “munhu anofamba haakwanisi kudzora nhanho dzake.” (Jer. 10:23) Kuziva izvi ndiko kunoita kuti tibvume kuti Jehovha ndiye Mutongi wedu.—Verenga Zvirevo 3:5, 6.
6. Munyika dzakawanda, vanhukadzi vanobatwa sei?
6 Munyika ino iri kutongwa naSatani, varume nevakadzi havasi kubatwa zvakanaka. (Mup. 8:9; 1 Joh. 5:19) Humwe utsinye hwakanyanya huri kuitwa hunosanganisira kushungurudzwa kwevakadzi. Munyika yose, vakadzi vanenge 30 muzana vanotaura kuti vakamborohwa nevarume vavo. Mune dzimwe nzvimbo, vanakomana vanokosheswa nokuti zvinonzi kana vakura vanozoita kuti dzinza rirambe riripo uye vanozochengeta vabereki vavo uye vanasekuru nanambuya. Mune dzimwe nyika, vana vechisikana vanoonekwa sevasingabatsiri uye pamuviri pevana vechisikana ndipo pari kunyanya kubviswa kupfuura pevana vechikomana.
7. Zvinhu zvainge zvakamira sei Mwari paakasika murume nomukadzi vokutanga?
7 Mwari haafari paanoona vakadzi vachiitirwa utsinye. Anovabata zvakanaka uye anovaremekedza. Kukoshesa kunoita Jehovha vakadzi kunooneka pakuti akasika Evha asina chivi uye aine unhu hwaiita kuti ave mukwanisi waAdhamu kwete muranda wake. Ndokusaka pakapera zuva rechitanhatu rokusika, Mwari “akaona zvinhu zvose zvaakanga aita uye, tarira! zvakanga zvakanaka kwazvo.” (Gen. 1:31) Izvi zvinoreva kuti “zvinhu zvose” zvakaitwa naJehovha zvainge “zvakanaka kwazvo.” Saka Mwari paakasika murume nomukadzi vokutanga, akaita kuti vatange upenyu zvakanaka.
VAKADZI VAIFARIRWA NAJEHOVHA
8. (a) Tsanangura kuti mazuva ano vanhu vane mafungiro akaita sei. (b) Kubvira kare, Mwari ave achifarira vanaani?
8 Kupanduka kwakaitika muEdheni kwakaita kuti varume nevakadzi vave neunhu husina kunaka uye mumakore 100 apfuura, hwatonyanya kuipa. Bhaibheri rakagara rataura kuti uipi hwaizowedzera “mumazuva okupedzisira.” Uipi hwevanhu hwawedzera chaizvo zvokuti tinonyatsoona kuti tiri kurarama mu“nguva dzinonetsa.” (2 Tim. 3:1-5) Zvisinei, “Changamire Ishe Jehovha” akabvira kare achiratidza kuti anofarira varume nevakadzi vanovimba naye, vanoteerera mitemo yake uye vanozviisa pasi pake seMutongi wavo.—Verenga Pisarema 71:5.
9. PaMafashamo pakapona vanhu vangani uye nei vakapona?
9 Mwari paakaparadza nyika yainge yazara nechisimba achishandisa Mafashamo mumazuva aNoa, vanhu vashoma chete ndivo vakapona. Kana vanin’ina uye hanzvadzi dzaNoa vainge vachiri vapenyu panguva iyoyo, vakafawo mumafashamo. (Gen. 5:30) Asi nhamba yevakadzi vakapona paMafashamo yainge yakafanana neyevarume vakapona. Vakapona vacho vaiva Noa, mudzimai wake, vanakomana vake vatatu nemadzimai avo. Vakaponeswa nokuti vaitya Mwari uye vaiita kuda kwake. Mabhiriyoni evanhu ari kurarama iye zvino akabva kuvanhu vasere ivavo vaifarirwa naJehovha.—Gen. 7:7; 1 Pet. 3:20.
10. Nei Jehovha aifarira madzimai aimutya aiva nevarume vakatendeka?
10 Papfuura makore, Mwari akaratidzawo kuti aifarira madzimai aimutya aiva nevarume vakatendeka. Aisazovafarira kudai vainyunyuta pamusoro pezvavaiwana muupenyu hwavo. (Jud. 16) Hatingambofungi kuti mudzimai waAbrahamu, Sara, uyo airemekedza murume wake, akamunyunyutira zvakasimba pavakasiya upenyu hwakanaka muUri vakanova vagari venguva duku mune imwe nyika vachigara mumatende. Asi “Sara aiteerera Abrahamu, achimuti ‘ishe.’” (1 Pet. 3:6) Fungawo nezvaRibheka uyo aiva chipo chaibva kuna Jehovha uye aivawo mudzimai akanaka kwazvo. Hazvishamisi kuti murume wake Isaka, “akamuda, uye . . . akanyaradzwa pashure pokushayikirwa naamai vake.” (Gen. 24:67) Mazuva ano, tinofara chaizvo kuti tinewo vakadzi vanotya Mwari vakaita saSara naRibheka!
11. Vananyamukuta vaviri vechiHebheru vakaratidza sei ushingi?
11 VaIsraeri pavaiva varanda muIjipiti vakaramba vachiwedzera kuwanda uye Farao akapa murayiro wokuti vana vose vechikomana vechiHebheru vaurayiwe pavaiberekwa. Asi funga nezvevananyamukuta vaviri vechiHebheru vainzi Shifra naPua, avo vangangodaro vaitungamirira vamwe pabasa iri. Nemhaka yokuti vaitya Jehovha, vakaratidza ushingi nokuramba kuuraya vacheche ivavo. Jehovha akazovapa mubayiro wokuva nemhuri dzavo.—Eks. 1:15-21.
12. Dhibhora naJaeri vakaitei?
12 Mumazuva evatongi vechiIsraeri, mumwe mukadzi aifarirwa naMwari aiva muprofitakadzi Dhibhora. Akakurudzira Mutongi Bheraki uye akabatsirawo kuti vaIsraeri vasarambe vachidzvinyirirwa, asi akaprofita kuti mbiri yokukunda kwaizoitwa vaKenani yaisazoenda kuna Bheraki. Asi Mwari aizoita kuti mukuru weuto revaKenani, Sisera, ave “muruoko rwomukadzi.” Izvozvo ndizvo zvakaitika mukadzi aisava muIsraeri ainzi Jaeri paakauraya Sisera.—Vat. 4:4-9, 17-22.
13. Bhaibheri rinotiudzei nezvaAbhigairi?
13 Mumwe mukadzi aifarirwa naJehovha aiva Abhigairi, uyo akararama mumakore okuma1 000 B.C.E. Ainge akangwara, asi murume wake Nabhari aiva murume pasina, aine hasha noupenzi. (1 Sam. 25:2, 3, 25) Pane imwe nguva, Dhavhidhi nevarume vake vakadzivirira pfuma yaNabhari asi pavakakumbira Nabhari zvokudya, ‘akavatuka kwazvo’ uye haana chaakavapa. Izvi zvakagumbura chaizvo Dhavhidhi zvokuti akafunga kuuraya Nabhari nevarume vake vose. Abhigairi paakanzwa izvi, akatora zvokudya nezvokunwa akanopa Dhavhidhi nevarume vake uye Dhavhidhi haana kuzovauraya. (1 Sam. 25:8-18) Dhavhidhi akazoti kuna Abhigairi: “Jehovha Mwari waIsraeri ngaarumbidzwe, akutuma nhasi kuti usangane neni!” (1 Sam. 25:32) Nabhari paakafa, Dhavhidhi akazoroora Abhigairi.—1 Sam. 25:37-42.
14. Vanasikana vaSharumu vakaita basa rei uye mazuva ano vakadzi vechiKristu vari kuitawo mabasa api?
14 Varume vakawanda nevakadzi nevana vakafa mauto eBhabhironi paakaparadza Jerusarema netemberi yaro muna 607 B.C.E. Rusvingo rweJerusarema rwakazovakwazve muna 455 B.C.E. uye Nehemiya ndiye aitungamirira basa racho. Vamwe vakabatsira kugadzirisa rusvingo urwu vaiva vanasikana vaSharumu uyo aiva muchinda wehafu yoruwa rweJerusarema. (Neh. 3:12) Vakazvipira kuita basa iri rakaderera. Mazuva ano, tinoonga chaizvo vakadzi vechiKristu vakawanda vanotsigira nenzira dzakasiyana-siyana mabasa okuvaka zvivako zvokunamatira!
VAKADZI VAITYA MWARI VAKARARAMA MUNGUVA YAJESU
15. Mwari akapa mumwe mukadzi ainzi Mariya ropafadzo yei?
15 Pane vamwewo vakadzi vakawanda vakakomborerwa naJehovha. Mumwe wacho aiva mhandara yainzi Mariya yakazova amai vaJesu. Paainge avimbiswa kuroorwa naJosefa, akaona kuti ainge ava nepamuviri pomudzimu mutsvene. Nei Mwari akasarudza Mariya kuti ave amai vaJesu? Mariya anofanira kunge aiva neunhu hwakanaka hwaidiwa kuti arere mwanakomana wake aisava nechivi kubva ari muduku kusvikira akura. Chokwadi yaiva ropafadzo kuva amai vemunhu mukuru kupfuura vanhu vose vepanyika!—Mat. 1:18-25.
16. Taura muenzaniso unoratidza mabatiro aiita Jesu vakadzi.
16 Jesu aibata zvakanaka vakadzi. Somuenzaniso, funga nezvemukadzi aibuda ropa kwemakore 12. Akauya nechomushure meboka revanhu achibva abata nguo yaJesu. Jesu haana kumutuka, asi akamuudza kuti: “Mwanasikana, kutenda kwako kwakuporesa. Enda norugare, uve noutano hwakanaka pachirwere chako chinotambudza.”—Mako 5:25-34.
17. Chiitiko chipi chinoshamisa chakaitika paPendekosti ya33 C.E.?
17 Pavadzidzi vaJesu, paivawo nevakadzi vaimushumira iye nevaapostora vake. (Ruka 8:1-3) Uye paPendekosti ya33 C.E., varume nevakadzi vanenge 120 vakagamuchira mudzimu waMwari nenzira inoshamisa. (Verenga Mabasa 2:1-4.) Jehovha akagara ataura nezvokudururwa kwemudzimu mutsvene ikoko achiti: “Ndichadurura mudzimu wangu pavanhu vemarudzi ose, vanakomana venyu nevanasikana venyu vachaprofita. . . . Ndichadurura mudzimu wangu kunyange pavashandirume nevashandikadzi [vangu].” (Joe. 2:28, 29) Chishamiso ichi chakaitwa naMwari paPendekosti chakaratidza kuti ainge asisiri kufarira vaIsraeri vainge vapanduka asi ainge ava kufarira “Israeri waMwari,” uyo aiumbwa nevarume nevakadzi. (VaG. 3:28; 6:15, 16) Pavakadzi vechiKristu vaiita ushumiri munguva yevaapostora, paivawo nevanasikana vana vaFiripi muevhangeri.—Mab. 21:8, 9.
“UTO GURU” REVAKADZI
18, 19. (a) Panyaya yokunamata kwechokwadi, Mwari akapa varume nevakadzi ropafadzo yei? (b) Munyori wepisarema anoti kudii nezvevakadzi vanozivisa mashoko akanaka?
18 Makore okuma1800 ava kunopera, kwaiva nevarume nevakadzi vashoma vakatanga kufarira kunamata kwechokwadi. Ndivo vakavhurira nzira vanhu vari kuzadzisa mashoko ouprofita hwaJesu okuti: “Aya mashoko akanaka oumambo achaparidzwa munyika yose inogarwa kuti ave uchapupu kumarudzi ose; uye zvadaro kuguma kuchasvika.”—Mat. 24:14.
19 Iye zvino boka duku riya raimbonzi Vadzidzi veBhaibheri rakura zvokuti pava neZvapupu zvaJehovha zvinenge 8 000 000. Vamwe vanhu vanopfuura 11 000 000 vari kuratidza kuti vanofarira Bhaibheri uye basa redu nokupinda Chirangaridzo chorufu rwaJesu chinoitwa gore negore. Munyika dzakawanda, vakadzi ndivo vanenge vakawanda pamusangano uyu. Uyewo munyika yose, pavazivisi voUmambo vanopfuura 1 000 000 vari mubasa renguva yakazara, vakadzi ndivo vakanyanya kuwanda. Chokwadi Mwari akapa vakadzi vakatendeka ropafadzo yokuzadzisa mashoko omunyori wepisarema okuti: “Jehovha pachake anoti; vakadzi vanozivisa mashoko akanaka iuto guru.”—Pis. 68:11.
VAKADZI VANOTYA MWARI VACHAWANA MAKOMBORERO AKAWANDA
20. Inyaya dzipi dzatingaverenga paKunamata Kwemhuri kana kuti patinenge tichidzidza toga?
20 Vakadzi vakatendeka vanotaurwa muBhaibheri vakawanda chaizvo zvokuti hatingagoni kukurukura nezvavo vose munyaya ino. Asi tose zvedu tinogona kuverenga nezvavo muShoko raMwari uye munyaya dzinobudiswa mumabhuku edu. Somuenzaniso, tinogona kufungisisa nezvekuvimbika kwaRute. (Rute 1:16, 17) Kuverenga bhuku reBhaibheri rakatumidzwa zita raMambokadzi Esteri uye nyaya dzinotaura nezvake, kunogona kusimbisa chaizvo kutenda kwedu. Tinogona kubatsirwa nokudzidza nyaya dzakadai kana tikaronga kudzikurukura pamanheru oKunamata Kwemhuri. Kana tichigara toga, tinogona kuverenga nyaya idzi patinenge tichidzidza.
21. Vakadzi vaitya Mwari vakaratidza sei kuperera kwaari pavaiva munguva dzakaoma?
21 Zviri pachena kuti Jehovha anokomborera basa rokuparidza rinoitwa nevakadzi vechiKristu uye anovatsigira pavanosangana nemiedzo. Somuenzaniso, panguva yaitonga Nazi uye chiCommunist, Jehovha akabatsira vakadzi vakatendeka kuti varambe vakavimbika kwaari. Vakawanda vavo vakatambura uye vamwe vavo vakatourayiwa nemhaka yokuti vaiteerera Mwari. (Mab. 5:29) Mazuva anowo, hanzvadzi dzedu uye vamwe vose vavanonamata navo vanotsigira uchangamire hwaMwari. Sezvaakaita kuvaIsraeri vekare, Jehovha ari kuvabata ruoko rwavo rwokurudyi achiti: “Usatya. Ini ndichakubatsira.”—Isa. 41:10-13.
22. Tinotarisira kuzowana ropafadzo dzipi mune ramangwana?
22 Munguva pfupi iri mberi, varume nevakadzi vanotya Mwari vachaita kuti pasi rive paradhiso vobatsira mamiriyoni evanhu vanenge vamutswa kuti vadzidze nezvezvinangwa zvaJehovha. Patinenge tichimirira nguva iyoyo, tingava tiri varume kana vakadzi, ngatikoshesei ropafadzo yedu yokumushumira ‘takabatana.’—Zef. 3:9.


text:
Ungada here kuverenga nyaya ino mumutauro we%%?
NHARIREYOMURINDI NHAMBA 4 2016
Enzanisa Zvinodzidziswa Kuchechi Kwenyu Nezviri muBhaibheri
Enzanisa Zvinodzidziswa Kuchechi Kwenyu Nezviri muBhaibheri
URI muKristu here? Kana uri muKristu, uri pakati pevamwe vanopfuura mabhiriyoni maviri vanotiwo vaKristu. Izvi zvinoreva kuti mumwe chete pavanhu vatatu vega vega anozviti muteveri waKristu. Mazuva ano machechi anoti ndeechiKristu awanda chaizvo, asi zvaanodzidzisa zvinosiyana. Saka dzidziso dzaunotenda dzinogona kunge dzakasiyana nekure nedzevamwe vanotiwo vaKristu. Asi zvine basa here kuti unotenda dzidziso dzipi? Ehe zvine basa, kana kuri kuti unoda kunyatsotevedzera chiKristu chinotaurwa muBhaibheri.
Vateveri vaJesu Kristu vekutanga vakazotumidzwa kuti “vaKristu.” (Mabasa 11:26) Sezvo kwaingova nechiKristu chimwe chete, pakanga pasina chikonzero chekuti vadanwe nemamwe mazita. VaKristu vainge vakabatana pakutevedzera zvavaidzidziswa naJesu Kristu, uyo akatanga chiKristu. Ndizvo zviri kuitwawo nechechi yaunopinda here? Zvainodzidzisa ndizvo here zvaidzidziswa naKristu uye zvaitevedzerwa nevateveri vake vekutanga? Chii chinogona kukubatsira kuziva? Bhaibheri chete ndiro rinogona kukubatsira.
Chimbofunga izvi: Jesu Kristu airemekedza chaizvo Magwaro achiaona seShoko raMwari. Aitoshora vanhu vaikoshesa tsika dzavo kupfuura zvinodzidziswa neBhaibheri. (Mako 7:9-13) Saka zviri pachena kuti vateveri vechokwadi vaJesu vanofanira kutora dzidziso dzavo muBhaibheri. Saka muKristu mumwe nemumwe anofanira kuzvibvunza kuti, ‘Zvinodzidziswa kuchechi kwedu zvinoenderana here nezviri muBhaibheri?’ Kuti upindure mubvunzo uyu, wadii kumboenzanisa zvinodzidziswa kuchechi kwenyu nezvinonyatsodzidziswa neBhaibheri?
Jesu akati kunamata kwatinoita Mwari kunofanira kubva pachokwadi chiri muBhaibheri. (Johani 4:24; 17:17) Uye muapostora Pauro akati kana tichida kuponeswa tinofanira kuva “nezivo yakarurama pamusoro pechokwadi.” (1 Timoti 2:4) Saka zvinokosha kuti dzidziso dzedu dzinge dzichibva pachokwadi chiri muBhaibheri nekuti tikasadaro hatizoponeswi.
ENZANISA DZIDZISO DZAUNOTENDA NEZVIRI MUBHAIBHERI
Tinokukumbira kuti uverenge mibvunzo 6 iri munyaya ino, wonzwa mhinduro dzacho dzinobva muBhaibheri. Verengawo mavhesi aripo, woona kuti ari kutsigira sei mhinduro dzacho. Kana wapedza zvibvunze kuti, ‘Zvinodzidziswa kuchechi kwedu zviri kuenderana here nezviri kutaurwa neBhaibheri?’
Mibvunzo iyi inogona kukubatsira kuti uone paumire. Ungada here kuenzanisa dzimwe dzidziso dzekuchechi kwenyu nezvinotaurwa neBhaibheri? Zvapupu zvaJehovha zvinogona kukubatsira kuona chokwadi chinodzidziswa neBhaibheri. Wadii kukumbira mumwe wavo kuti akubatsire kudzidza Bhaibheri pasina mari yaunobhadhara. Kana kuti unogona kuenda panzvimbo yedu yepaIndaneti, jw.org.
Inzwa zvimwe
Bhaibheri rinopa mhinduro yacho.
Inzwa muchidimbu zvinhu 15 zvatinotenda.
Tumirawo vamwe
Tumirawo vamwe
https://www.jw.org/finder?docid=2016252&wtlocale=CA&srcid=share
Shona
mailto:?body=Enzanisa Zvinodzidziswa Kuchechi Kwenyu Nezviri muBhaibheri%0a%0ahttps%3A%2F%2Fwww.jw.org%2Ffinder%3Fdocid%3D2016252%26wtlocale%3DCA%26srcid=share&subject=Enzanisa Zvinodzidziswa Kuchechi Kwenyu Nezviri muBhaibheri


text:
TEZVARA wekuzvambaradza hanzvadzi yake pamwe chete nemuzukuru achivarova pamazamu apo anoti akange abatwa nemweya wetsvina akazozvidemba mukuwasha wake oda kumurikita nekuda kwenyaya iyi.
Edward Madziyanike akamhan’arira muzukuru wake, Shingirai Mazorodze, pamwe chete nababa vake, avo vasina kutaurwa zita ravo, mudare reHarare Civil Court achiti mukuwasha amushaisa mufaro mushure mekunge amborova mwanasikana wake pamwe nemukadzi wake.
“Changamire, ndinokumbirawo kudzivirirwa nekuti mukuwasha wangu pamwe nemwanasikana wake vave kuuya vachindishungurudza zvekuti ndave kutotyira upenyu hwangu. Vari kutoda kundiuraya.
“Takamboedza kugadzirisana asi zvakaramba nekuti havasi kuda kubvuma kuti ndakange ndabatwa nemweya wetsvina pandakasvika kumba kwavo. Iye zvino handisi kuda kuti vasvike kumba kwangu nekuti handizivi kuti vari kundifungirei, ndinogona kungomuka ndafa,” akadaro Madziyanike.
Shingirai akapokana nezvaitaurwa achiti havatozivi panogara sekuru vake asi kuti ivo ndivo vanoenda vachikonzeresa bongozozo.
“Ini pamwe naamai vangu tisu tave kutogara tichityira upenyu hwedu. Sekuru vaipopotera amai vangu vachiti pamba pababa vavo hapagari vana vemukuwasha vakabva vavarova. Mushure mekuchema ndichitsiura sekuru kuti vasarove amai vangu, vakabva vandibata pahuro vachiti vari kuda kundiuraya.
“Pandakaedza kupukunyuka, vakabva vandikanda pamubhedha vakatanga kundirova mazamhu vachiita sevasvikirwa. Ndakazomhanya kumapurisa vakasungwa.
“Sekuru vakazochaya nhare vachikumbira ruregerero vachiti vakange vabatwa nemweya wetsvina amai vangu ndokuvanzwira tsitsi ndokuti vaburitswe,” akadaro.
Shingirai akaenderera mberi achiti akashamiswa pavakatambira masamanisi ekuti vanodiwa kudare ivo vari ivo vakatadzirwa.
“Zuva rakatevera mushure mekunge vabuda mutirongo, ndipo patakawana masamanisi ekudare rino. Ini handizivi kuti sekuru ndakavatadzirei zvekusvika pakuda kunditambudza zvakadaro.
“Dziviriro yavanoda vachiisa zita rababa vangu hainzwisisike nekuti dai baba vangu vakanga vaine moyo wakadaro, mushure mekutidzipa vangadai vakatovauraya kare.
“Pamusoro pazvo, vakanga vasitoripo vakatozonzwa zvakange zvaitika pavakachairwa nhare,” akadaro.
Mutongi Barbra Mateko akati nyaya iyi yaizodzoka mudare zvakare.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
10 Zvino Ahabhi akanga aine vanakomana makumi manomwe+ muSamariya.+ Naizvozvo Jehu akanyora tsamba, akadzitumira kuSamariya kumachinda+ okuJezreeri, varume vakuru+ nevatarisiri vevana vaAhabhi, achiti:
2 “Zvino panguva inosvika tsamba ino kwamuri, zvamuine vanakomana vashe wenyu, uye zvamuine ngoro dzehondo nemabhiza+ neguta rakavakirirwa, nezvombo,
3 munofanira kuona kuti pavanakomana vashe wenyu ndoupi akanaka uye akarurama kupfuura vamwe, mumugadze pachigaro choumambo chababa vake.+ Ibvai marwira imba yashe wenyu.”
4 Zvino ivo vakatya kwazvo, vakatanga kuti: “Tarirai! Madzimambo maviri+ haana kumira pamberi pake, isu tichamira seiko?”+
5 Naizvozvo munhu aitarisira imba neaitarisira guta nevarume vakuru nevatarisiri vevana+ vacho vakatumira shoko kuna Jehu vachiti: “Tiri vashandi venyu, uye tichaita zvose zvamunotiudza. Hatisi kuzogadza chero munhu upi zvake kuti ave mambo. Itai zvakakunakirai.”
6 Naizvozvo akavanyorera tsamba yechipiri, achiti: “Kana muri kurutivi rwangu,+ uye muri kuteerera inzwi rangu, torai misoro yevarume, ivo vanakomana+ vashe wenyu, muuye kwandiri kuJezreeri+ mangwana panguva ino.”
Zvino vanakomana vamambo, ivo varume makumi manomwe, vaiva pamwe chete nevarume vanokudzwa veguta vakanga vachivachengeta.
7 Tsamba yacho payakangosvika kwavari, vakatora vanakomana vamambo vakavauraya, varume makumi manomwe,+ vachibva vaisa misoro yavo mutswanda, vakaitumira kwaaiva kuJezreeri.
8 Nhume+ yacho yakabva yasvika, ikamuudza kuti: “Vauya nemisoro+ yevanakomana vamambo.” Naizvozvo akati: “Iitei mirwi miviri panopindwa napo pagedhi kusvikira mangwanani.”+
9 Zvino ava mangwanani iye akabuda. Akabva amira akati kuvanhu vose: “Makarurama.+ Ini ndakamukira+ ishe wangu ndikamuuraya;+ asi ndiani akauraya ava vose?
10 Saka zivai kuti hakuna kana chinhu chimwe chete pane zvakataurwa naJehovha chisingazoitiki,+ zviya zvakataurwa naJehovha pamusoro peimba yaAhabhi;+ uye Jehovha aita zvaakataura achishandisa mushumiri wake Eriya.”+
11 Jehu akaurayawo vose vakanga vasara veimba yaAhabhi muJezreeri nevarume vake vose vaikudzwa+ nevaaizivana navo nevapristi vake,+ kusvikira asisina kumusiyira kana mumwe chete akapona.+
12 Zvino akasimuka, akaenda kuSamariya. Imba yokusungira makwai yevafudzi yaiva panzira pacho.
13 Jehu akasangana nehama+ dzaAhaziya+ mambo waJudha. Paakati kwavari, “Ndimi vanaani?” ivo vakabva vati: “Tiri hama dzaAhaziya, uye tiri kuenda kunobvunza kana vanakomana vamambo nevanakomana vavahosi vachifara.”
14 Akabva ati: “Vabatei vari vapenyu!”+ Naizvozvo vakavabata vari vapenyu, vakavaurayira pamugodhi wemvura weimba yokusungira makwai, varume makumi mana nevaviri, uye haana kusiya kana mumwe chete wavo.+
15 Zvaakanga achienda achibva ipapo, akasangana naJehonadhabhi+ mwanakomana waRekabhi+ achiuya kuzosangana naye. Paakamukwazisa,+ iyewo akati kwaari: “Mwoyo wako wakarurama kwandiri here, sezvakaita mwoyo wangu kumwoyo wako?”+
Jehonadhabhi akati: “Wakarurama.”
“Kana zvakadaro, ndibate ruoko.”
Naizvozvo akamubata ruoko. Ipapo akamukwidza mungoro maaiva.+
16 Akabva ati: “Handei unoona kusashivirira kwandinoita kukwikwidzana+ naJehovha.” Zvino Jehonadhabhi akaendwa naye ari mungoro yehondo yaJehu.
17 Iye akazosvika kuSamariya. Zvino akauraya vose vakanga vasara veimba yaAhabhi vaiva muSamariya, kusvikira avatsakatisa,+ maererano neshoko raJehovha raakanga ataura kuna Eriya.+
18 Uyezve, Jehu akaunganidza vanhu vose akati kwavari: “Ahabhi akanamata Bhaari zvishoma.+ Asi Jehu achamunamata kwazvo.
19 Naizvozvo shevedzai vaprofita+ vose vaBhaari, vanamati+ vake vose nevapristi+ vake vose vauye kwandiri. Ngaparege kushayikwa kunyange mumwe chete, nokuti ndinoda kubayira chibayiro chikuru kuna Bhaari. Munhu achashayikwa haazorambi achirarama.” Asi Jehu akaita nokunyengera,+ kuti aparadze vanamati vaBhaari.
20 Jehu akati: “Tsaurirai Bhaari musangano mukuru.” Naizvozvo vakazivisa nezvawo.
21 Pashure paizvozvo Jehu akatuma shoko pakati pevaIsraeri vose,+ zvokuti vanamati vose vaBhaari vakauya. Hakuna kunyange nomumwe chete asina kuuya. Vakaramba vachipinda muimba yaBhaari,+ imba yaBhaari ikazara kubvira kumucheto kusvikira kumucheto.
22 Akabva ati kumunhu aitarisira nzvimbo inochengeterwa nguo: “Budisa nguo dzevanamati vose vaBhaari.” Naizvozvo akavabudisira zvipfeko zvacho.
23 Jehu naJehonadhabhi+ mwanakomana waRekabhi vakabva vapinda muimba yaBhaari. Zvino akati kuvanamati vaBhaari: “Nyatsotsvakai, muone kuti hapana mumwe wevanamati vaJehovha ari muno nemi, kunze kwevanamati vaBhaari chete.”+
24 Vakazopinda kuti vape zvibayiro nezvinopiwa zvinopiswa, uye Jehu akamisa varume makumi masere vaaiva navo panze akati: “Kana mumwe munhu pavanhu vandiri kuisa mumaoko enyu akapukunyuka, mweya wake uchatsiviwa nomweya weanomurega achipukunyuka.”+
25 Zvino paakanga angopedza kupa chinopiwa chinopiswa, Jehu akabva ati kuvamhanyi nevabatsiri vacho: “Pindai muvauraye! Musarega kunyange mumwe chete achibuda.”+ Vamhanyi nevabatsiri+ vacho vakatanga kuvauraya nomuromo webakatwa, vachivakanda kunze, vakaramba vachienda kusvikira kuguta reimba yaBhaari.
26 Vakabva vabudisa shongwe tsvene+ dzeimba yaBhaari, vakadzipisa.+
27 Vakaputsawo shongwe tsvene yaBhaari,+ vakaputsa imba yaBhaari,+ uye vakaiita chimbudzi+ kusvikira nhasi.
28 Naizvozvo Jehu akatsakatisa Bhaari pakati paIsraeri.
29 Kungoti Jehu haana kurega kutevera zvivi zvaJerobhoamu+ mwanakomana waNebhati, zvaakatadzisa+ Israeri nazvo, idzo mhuru dzendarama+ dzaiva imwe kuBheteri uye imwe kuDhani.+
30 Naizvozvo Jehovha akati kuna Jehu: “Nokuti wakaita zvakanaka nokuita zvakarurama pamberi pangu,+ uye kuti wakaitira imba yaAhabhi+ maererano nezvose zvakanga zviri mumwoyo mangu, vanakomana vachagara pachigaro choumambo chaIsraeri nokuda kwako kusvikira kuchizvarwa chechina.”+
31 Asi Jehu haana kuchenjerera kufamba mumutemo waJehovha Mwari waIsraeri nomwoyo wake wose.+ Haana kurega zvivi zvaJerobhoamu zvaakatadzisa Israeri nazvo.+
32 Mumazuva iwayo Jehovha akatanga kuparadza vaIsraeri zvishoma nezvishoma; uye Hazaeri+ akaramba achivauraya munharaunda yose yaIsraeri,
33 kubvira kuJodhani nechokumabvazuva, nyika yose yeGiriyedhi,+ vaGadhi+ vaRubheni+ vaManase,+ kubvira kuAroeri,+ riri pedyo nomupata une rukova weAnoni, iyo Giriyedhi neBhashani.+
34 Mamwe mabasa ose aJehu nezvose zvaakaita nokuva nesimba kwake kwose, hazvina kunyorwa here mubhuku+ remabasa emazuva emadzimambo aIsraeri?
35 Jehu akazorara nemadzitateguru ake,+ vakamuviga muSamariya; uye mwanakomana wake Jehoahazi+ akatanga kutonga panzvimbo pake.
36 Mazuva aJehu aakatonga Israeri ari muSamariya aiva makore makumi maviri nemasere.
Tumirawo vamwe
Tumirawo vamwe
2 Madzimambo 10
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=12&Chapter=10&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D12%26Chapter%3D10%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Full akachangamuka, 3D gauges, textures yeyero "chingwa" (muchoto), tsika ichirira, ndege muenzaniso pedyo chaidzo. An wedzera-pamusoro chemhando yepamusoro! Perfect nokuti mafeni hwekare womuenzaniso muunganidzwa. PDF mapepa yaisanganisira pamwe.
The Reid Rambler, akazozivikanwa pasi Curtiss-Reid muchiso pashure Reid akanga waakatenga Curtiss aiva biplane anodzidzisa / mutambo ndege yakavakwa muCanada mukutanga 1930s uye inoshandiswa zviduku nhamba somunhu nomurovedzi ndege pedyo Royal Canadian Air Force.


text:
Mukadzi wemunhu anonaka kupfuura musikana here? Ko murume wemunhu anonaka kupfuura mukomana here?
Munhu wese akaroorana neumwe munhu anonaka kupfuura munhu asina kuroorana neumwe munhu, ingori nyaya yekujaira kuisana chete. Chekutanga nzwisisa kuti kana mukadzi wemunhu akakubvisira bhurugwa zvoreva kuti azvipira kuiswa newe uye azvipira kukuratidza kuti ane zvinhu zvake zvese zvakakwana.
Mashandisiro aachaita chiuno nemuviri wake wese ndeekuratidza kuti munhu akakwana. Experience yake yokuisvirwa inotobudira ipapo zvekuti iwe kana uri jaya unonakirwa nazvo.
Zvimwechetezvo nemurume akajaira kugaroisa kumba kwake akazosangana nemusikana akamuisa musikana anonzwa parere moyo nekuti murume uyu azvijaira uye musikana haana kuzvijaira.
Ndoosaka uchiona kuti varume vanopota vachidzokera kunosvirana ne small house, apa kumba mukadzi akangomirira kuiswa chete. Mukadzi wekumba ane mabasa emumba akawanda saka pamwe anopota achishaya simba rechiuno.


text:
Sei Zvapupu zvaJehovha Zvisingaendi Kuhondo?
Dhaunirodha
Zvikonzero zviri pasi apa ndizvo zvinoita kuti Zvapupu zvaJehovha zvisaenda kuhondo:
Kuteerera Mwari. Bhaibheri rinoti vashumiri vaMwari ‘vaizopfura mapakatwa avo kuti ave miromo yemagejo’ uye “havazodzidzizve kurwa.”—Isaya 2:4.
Kuteerera Jesu. Muapostora Petro akaudzwa naJesu kuti: “Dzorera bakatwa rako munzvimbo yaro, nokuti vose vanotora bakatwa vachaparara nebakatwa.” (Mateu 26:52) Nemashoko aya Jesu akaratidza kuti vateveri vake vakanga vasingazofaniri kuita zvehondo.
Vadzidzi vaJesu havapindiri mune zvematongerwo enyika nokuti vanoteerera murayiro wokuti “havasi venyika.” (Johani 17:16) Havaratidziri vachiratidza kutsutsumwa nezvinoitwa nemauto kana kurambidza vanhu kuti vapinde muchiuto.
Kuda vamwe. Jesu akarayira vadzidzi vake kuti ‘vadanane.’ (Johani 13:34, 35) Kudanana uku kwaizoita kuti vave mhuri imwe chete pasinei nokusiyana kwemarudzi uye zvaizoita kuti vasapinda muhondo vachirwisa hama dzavo kana kuti hanzvadzi dzavo.—1 Johani 3:10-12.
Kutevedzera zvaiitwa nevaKristu vokutanga-tanga. Encyclopedia of Religion and War rinoti: “Vateveri vepakutanga vaJesu vakaramba zvehondo uye zvechiuto,” vachiziva kuti zvinhu izvozvo “zvaisaenderana nerudo rwaJesu uye murayiro wokuti munhu ade vavengi vake.” Mumwe muongorori wezvechitendero wokuGermany anonzi Peter Meinhold akataura nezvevadzidzi vaJesu vokutanga achiti: “Zvaitorwa sezvisingaiti kuti munhu aive muKristu ave musoja.”
Zvatinoita pakubatsira vamwe
Zvapupu zvaJehovha vanhu vanobatsira vamwe munharaunda uye havapandukiri hurumende. Tinoteerera mitemo yehurumende kuenderana nemirayiro iri muBhaibheri inoti:
‘Zviisei pasi pevanhu vane masimba makuru.’—VaRoma 13:1.
“Naizvozvo, dzorerai zvinhu zvaKesari kuna Kesari, asi zvinhu zvaMwari kuna Mwari.”—Mateu 22:21.
Saka tinoteerera mitemo, tinobhadhara mitero, tinoitawo zvinodiwa nehurumende pakuita kuti zvinhu zvifambe zvakanaka munharaunda.
Inzwa zvimwe
Dare reEuropean Court Rotsigira Kodzero Yokuramba Kupinda Muchiuto
Verenga nezvemutongo unokosha wakapiwa unoshandawo kudzimwe nyika dzokuEurope.


text:
Hie Tete ndine problem yekutuita Wet ndichisvirwa nemurume kubva tiroorane,handizive chiitika ndine stress isingaite,kubva pandaroorwa ndine 20yrs nemurume wangu uyo aive ne 30 pa time yacho now tave kutopinda mu 5yrs taroorana pese paanondisvira ndizvo zvoitika chete handizive ndodini ne dambudziko iri ndibatsirei vehama nekuti ndakunyara manje .
chero kunana chiremba ndiri kushaya kuti ndosvika sei kuti dambudziko rangu iri rigadziriswe.ndinotenda nekune vachabatsira.
Tete’s Response
Muzukuru usaite hako stress itofara nekuti zvarakidza zvega kuti murume ari kunyatso kusvira achikukgutsa izvo zviri kuitika zvoitwa nemukadzi kana achinge asvika yavanoti pachirungu 0rgasm kana kuti CIimax iya anobuditsa mvura dzakawanda.
nyatso muvhurira gumbo arambe achinyatso kutambidza mushe uchisara wagutswa.ndatenda
vamwe vane matambudziko musatye kunyorera pano Tete vanobatsira kana vari kutsvaka rudo kana mudiwaa nyorerai pano


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
28 Zvino Jehovha akataurazve naMosesi, achiti:
2 “Rayira vanakomana vaIsraeri, uti kwavari, ‘Muchenjerere kundiunzira chinopiwa changu, zvokudya zvangu,+ nokuda kwezvinopiwa zvangu zvinopiswa nomoto kuti zvive kunhuhwirira kwakanaka kwandiri,+ panguva yazvo yakatarwa.’+
3 “Uti kwavari, ‘Ichi ndicho chinopiwa chinopiswa nomoto chamuchauya nacho kuna Jehovha: pazuva roga roga, makwayana makono maviri akanaka ane gore rimwe chete kuti ave chinopiwa chinopiswa nguva dzose.+
4 Uchapa gwayana gono rimwe chete mangwanani, uye uchapa rimwe gwayana racho gono panguva yorubvunzavaeni,+
5 pamwe chete nechegumi cheefa+ yefurawa yakatsetseka kuti chive chinopiwa chezviyo,+ chakakanyiwa nemafuta akaita zvokudzvurwa anokwana chikamu chimwe chete pazvikamu zvina zvehini;+
6 chinopiwa chinopiswa+ chenguva dzose, chaipiwa paGomo reSinai kuti chive kunhuhwirira kwakanaka, chinopiwa chinopisirwa Jehovha nomoto,+
7 pamwe chete nechinopiwa chacho chinonwiwa,+ chikamu chimwe chete pazvikamu zvina zvehini pagwayana gono rimwe nerimwe.+ Dururira Jehovha chinopiwa chinonwiwa chedoro rinodhaka+ munzvimbo tsvene.
8 Uchapa rimwe gwayana gono panguva yorubvunzavaeni. Ucharipa kuti rive chinopiwa chinopiswa nomoto, chokunhuhwirira kwakanaka kunoitirwa Jehovha, pamwe chete nechinopiwa chacho chezviyo chakafanana nechemangwanani uye pamwe chete nechinopiwa chacho chinonwiwa chakafanana.+
9 “‘Asi pazuva resabata+ pachava nemakwayana makono maviri akanaka, ane gore rimwe chete uye zviyero zviviri zvegumi zvefurawa yakatsetseka kuti zvive chinopiwa chezviyo chakakanyiwa nemafuta, pamwe chete nechinopiwa chacho chinonwiwa,
10 kuti zvive chinopiwa chinopiswa chesabata pasabata racho, pamwe chete nechinopiwa chinopiswa+ chenguva dzose nechinopiwa chacho chinonwiwa.+
11 “‘Zvino pakutanga kwemwedzi yenyu, muchauya kuna Jehovha nenzombe mbiri duku negondohwe rimwe chete, makwayana makono akanaka manomwe, rimwe nerimwe riine gore rimwe chete kuti zvive chinopiwa chinopiswa,+
12 nezviyero zvitatu zvegumi zvefurawa yakatsetseka kuti zvive chinopiwa chezviyo+ chakakanyiwa nemafuta nokuda kwenzombe imwe neimwe nezviyero zviviri zvegumi zvefurawa yakatsetseka kuti zvive chinopiwa chezviyo chakakanyiwa nemafuta nokuda kwegondohwe rimwe chete,+
13 nechiyero chimwe chete chegumi chefurawa yakatsetseka kuti chive chinopiwa chezviyo chakakanyiwa nemafuta nokuda kwegwayana gono rimwe nerimwe, kuti chive chinopiwa chinopiswa, kunhuhwirira kwakanaka,+ chinopiwa chinopisirwa Jehovha nomoto.
14 Zvinopiwa zvazvo zvinonwiwa zvinofanira kuva hafu+ yehini yewaini panzombe uye chikamu chimwe pazvikamu zvitatu+ zvehini pagondohwe uye chikamu chimwe pazvikamu zvina+ zvehini pagwayana gono. Ichi ndicho chinopiwa chinopiswa chomwedzi nomwedzi mumwedzi wacho nokuda kwemwedzi yegore.+
15 Uyewo mbudzana+ imwe inofanira kupiwa kuti ive chinopiwa chechivi kuna Jehovha kuwedzera kuchinopiwa chinopiswa chenguva dzose pamwe chete nechinopiwa chacho chinonwiwa.+
16 “‘Mumwedzi wokutanga, pazuva rechigumi nemana romwedzi wacho, pachava nepaseka yaJehovha.+
17 Pazuva rechigumi nemashanu romwedzi uyu pachava nomutambo. Makeke asina kuviriswa achadyiwa kwemazuva manomwe.+
18 Pazuva rokutanga pachava nokuungana kutsvene.+ Hamufaniri kuita basa rakaoma chero ripi zvaro.+
19 Munofanira kuuya nenzombe mbiri duku negondohwe rimwe chete nemakwayana makono manomwe, rimwe nerimwe riine gore rimwe chete,+ kuti zvive chinopiwa chinopiswa+ nomoto, chinopiwa chinopisirwa Jehovha. Zvinofanira kuva zvakanaka.+
20 Muchapa zviyero zvitatu zvegumi nokuda kwenzombe imwe chete nezviyero zviviri zvegumi+ nokuda kwegondohwe racho kuti zvive zvinopiwa zvazvo zvezviyo+ zvefurawa yakatsetseka yakakanyiwa nemafuta.
21 Saizvozvowo uchapa chiyero chimwe chete chegumi+ nokuda kwemakwayana makono manomwe, rimwe nerimwe pamakwayana makono manomwe;
22 nembudzi imwe chete yechinopiwa chechivi kuti ikuyananisirei.+
23 Munofanira kupa izvi tisingabatanidzi chinopiwa chinopiswa chemangwanani, chechinopiwa chinopiswa+ chenguva dzose.+
24 Saizvozvo munofanira kupa chinopiwa chinopiswa nomoto, kunhuhwirira kwakanaka kunoitirwa Jehovha,+ zuva nezuva kwemazuva manomwe sezvokudya.+ Chinofanira kupiwa pamwe chete nechinopiwa chinopiswa chenguva dzose, nechinopiwa chacho chinonwiwa.
25 Pazuva rechinomwe munofanira kuva nokuungana kutsvene.+ Hamufaniri kuita basa rakaoma chero ripi zvaro.+
26 “‘Zvino pazuva remichero inotanga kuibva,+ pamunouya nechinopiwa chezviyo zvitsva kuna Jehovha, pamutambo wenyu wemavhiki+ munofanira kuva nokuungana kutsvene. Hamufaniri kuita basa rakaoma chero ripi zvaro.+
27 Munofanira kuuya nenzombe mbiri, gondohwe rimwe chete, makwayana makono manomwe rimwe nerimwe riine gore rimwe chete,+ kuti zvive chinopiwa chinopiswa chokunhuhwirira kwakanaka kunoitirwa Jehovha;
28 uye sechinopiwa chazvo chezviyo chefurawa yakatsetseka yakakanyiwa nemafuta, zviyero zvitatu zvegumi nokuda kwenzombe imwe neimwe, zviyero zviviri zvegumi+ nokuda kwegondohwe rimwe chete,
29 saizvozvowo chiyero chimwe chete chegumi+ nokuda kwegwayana gono rimwe nerimwe pamakwayana makono manomwe;
30 mbudzana imwe chete yokukuyananisirai.+
31 Munofanira kuzvipa tisingabatanidzi chinopiwa chinopiswa chenguva dzose nechinopiwa chacho chezviyo.+ Zvinofanira kuva zvakanaka,+ pamwe chete nezvinopiwa zvazvo zvinonwiwa.+
Tumirawo vamwe
Tumirawo vamwe
Numeri 28
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=4&Chapter=28&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D28%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mibvunzo Inobva Kuvaverengi
Nderipi “shoko raMwari” rinonzi “ibenyu uye rine simba” rinotaurwa pana VaHebheru 4:12?
Mamwe mavhesi ari pedyo anoratidza kuti muapostora Pauro aitaura nezvemashoko anozivisa chinangwa chaMwari, akadai seatinowana muBhaibheri.
Tinowanzoshandisa VaHebheru 4:12 mumabhuku edu tichiratidza kuti Bhaibheri rine simba rekuchinja upenyu, uye zvakakodzera kuishandisa saizvozvo. Asi zvinobatsira kuti tiongorore VaHebheru 4:12 tichitarisa kuti inyaya ipi yaitaurwa nezvayo pakanyorwa ndima iyi. Pauro aikurudzira vaKristu vechiHebheru kuti vaite zvinoenderana nezvinangwa zvaMwari. Zvakawanda zvacho zvaiva muzvinyorwa zvitsvene. Pauro akashandisa vaIsraeri vainge vaponeswa muIjipiti semuenzaniso wezvaaitaura. Vakanga vaine tariro yekupinda munyika “inoyerera mukaka nouchi,” mavaizowana zororo rechokwadi.
Ichocho ndicho chaiva chinangwa chaMwari chaakanga azivisa. Kunyange zvakadaro, vaIsraeri vakaomesa mwoyo yavo uye havana kuratidza kutenda, saka vakawanda vavo vakatadza kupinda muzororo iroro. (Num. 14:30; Josh. 14:6-10) Zvisinei, Pauro akawedzera kuti “chipikirwa chokupinda muzororo [raMwari]” chakanga chichiripo. (VaH. 3:16-19; 4:1) Zviri pachena kuti “chipikirwa” ichocho chikamu chechinangwa chaMwari chaakazivisa. Sezvaiitwa nevaKristu vechiHebheru, tinogona kudzidza nezvechinangwa ichocho toita zvinoenderana nacho. Kuti aratidze pachena kuti chipikirwa ichi chiri muMagwaro, Pauro akashandisa mamwe mashoko ari pana Genesisi 2:2 uye pana Pisarema 95:11.
Chokwadi, zvinofanira kutikurudzira kuziva kuti ‘chipikirwa chokupinda muzororo raMwari chichiripo.’ Tinovimba kuti tariro iri muBhaibheri yekupinda muzororo raMwari ndeyechokwadi, uye takatora matanho ekuti tipinde mariri. Matanho acho haasi ekuedza kuchengeta Mutemo waMosesi kana kuita mamwe mabasa tichiedza kufarirwa naJehovha. Asi tichiratidza kutenda, takaita zvinoenderana nechinangwa chaMwari chaakazivisa uye tichiri kuita izvozvo. Uye sezvambotaurwa, zviuru zvevanhu pasi rose zvakatanga kudzidza Bhaibheri uye kudzidza nezvechinangwa chaMwari chaakazivisa. Vakawanda vavo vakakurudzirwa kuti vachinje mararamiro avo, vave nekutenda, uye vave vaKristu vakabhabhatidzwa. Izvozvo zvinoratidza zvakajeka kuti “shoko raMwari ibenyu uye rine simba.” Chinangwa chaMwari chaakazivisa muBhaibheri chakatotibatsira muupenyu hwedu, uye chicharamba chichitipa simba.


text:
NYAYA IRI PAKAVHA: UNOGONA KUVIMBA NECHITENDERO CHAKO HERE
Nei Uchifanira Kuongorora Chitendero Chako?
Ngatitii une chirwere chinouraya uye unofanira kuvhiyiwa. Waizoda kuvhiyiwa nachiremba waunonyatsovimba naye, nokuti upenyu hwako hunenge huri mumaoko ake. Kwaisazova kuchenjera here kuti uongorore zvaakamboita pakurapa chirwere chacho?
Saizvozvowo, kuchenjera kuti unyatsoongorora chitendero chako. Kana uine chitendero chako, zvinoreva kuti uri kuisa upenyu hwako hweramangwana mumaoko echitendero ichocho. Izvi zvinosanganisira tariro yako yokuponeswa.
Jesu akatipa zvinotibatsira kuona kana chitendero chedu chiri chechokwadi. Akati: “Muti mumwe nomumwe unozivikanwa nechibereko chawo.” (Ruka 6:44) Somuenzaniso, paunoongorora chimwe chitendero kana kuti chechi, chibereko chipi chaunowana? Vatungamiriri vacho vanongonyanya kutaura nyaya dzemari here? Vanhu vechitendero chacho vanotevedzera zvinotaurwa neBhaibheri panyaya dzehondo uye tsika here? Uyewo, pane here chitendero chinogona kuvimbwa nacho? Tinokukurudzira kuti uongorore nyaya dzinotevera.
“Muti mumwe nomumwe unozivikanwa nechibereko chawo.”—Ruka 6:44


text:
Waita hako Barry Lungu
Pandigere pano pachituro, ndakatarisa madziro. Akachena kuti mbuu. Hapana chimwe chiripo kunze kwe kakarenda kakati nama kunge kadzvanga. Ndikatarisa madziro, nguva dzose ndiko kandinoona. Kane mufano wemunhu agere pamutariro mudziva achi raura. Akandipira gotsi, saka hazvinyatsooneka kuti munhukadzi kana kuti munhurume.
Pandigere pano pachituro, ndikatarisa kurudyi ndinobva ndaona panze. Zuva riri kupinda nepa hwindo. Ndino ona matenga edzimba kusvika kuma gumo eziso. Ndiri paf’ro yechitatu. Dzimba dziri pedyo ndine maf’ro matatuwo. Pane imba yatakatarisana nayo, ndino ona mahwindo ayo, asi handiwone mukati. Ndinombo funga kuti vemo kana vachiringa kuno, vano ona mukati meyedu here. Semunhu ari kuraura uyo, akatipira gotsi, anofungidzira here kuti kunevanhu varikumuona.
Ndigere pano ndinonzwa rhedhiyo ichidandaura kutaura. Ino mukira kuseni, ino baka yega nasik’si. Yoswerera, kana ndiri pano. Dzimwe nguva ndino enda muneimwe rhumu, ndongoinzwa ichingo hon’era kunge zingizi. Iye zvino irikutaura kuti Gushungo ayenda kuChaina kunopemha. Baba vangu vakakurira muhurombo, asi vaiti, ‘Mwana’ngu, usaite rombe. Ukaita rombe unoguma wa’akupemha. Hapana chinhu chinobvisa hunhu sekupemha.’ Zita redu rava tsvina. Dai baba vangu vari vapenyu ndino ziva kuti vaiti, ‘Munhu anotsanzira tsanzira achizviitira.’ Semunhu ari mumufano wandakatarira uyu waka itwa naBerry Lungu.
Munhu uyu agere pamutariro akabata chirauro, makumbuko ake achiremberera pamvura. Mvura yacho ine mutaridziro wedenga rine twuchena twakapfekerwa kunge makoko ehove. Kumberi kuno, kwaakagara yakati svibirei, kunge pane kamumvuri kana kuti madzamiro edziva racho anooneka. Anondifungisa vasekuru vangu. Vaive shasha mumvura. Vaipinda nemambure. Rwizi rwekwedu, maivee! Rwaive nemadziva. Dziva iri masaisai acho ano onekera, nekafuru kacho kakadengezera pamhuno kachitambatamba semureza. Iyi mvura haisi kuvaima, inoita seiri kushinyira. Uko kure kunosangana pasi ne denga, hakuna musono. Denga rinenge dziva, asidziva haringe denga ba. Dai chirauro changa chisinga onekere kuti chirikuenda mberi, waiti munhu uyu akatarisa madziro, sezvandakaita ini.
Mugariro wake, akatipira gotsi, tisingaone chiso chake, musi weMugovera wakadaro; arikutandara zvake here kana kuti ari kuraurira poto? Ari kufunga nhamo dzake here? Ndakazviona, zvekungonakidzwa nekuraura. Vanhu vacho vano bata hove, voipengura, vachiiyera nekuipima. Isati yatanga kugapira mweya, voidzorera mumvura. Uyu munhu akanyatso zvigarira zvake. Haana gaba rekuisira hove dzake. Ane bojgera kuruboshe rwake. Rudzi rwaro rinenge rehwahwa. Munhu rume, nenguwani yake ndeyechirume. Inguwani fanika dzino pfekwa ne vanhu vekuno chengetedzwa mhuka: maNational Park. Kuti ari kuraurira nzara? Chiumbwa chaBerry Lungu ichi chinonzi: Saturday afternoon at the Lake. Kutandara zvake, ega.
Ndiri mudiki taienda kunoraura tapedza chikoro munguva yechirimo. Taidzoka kumba tichikokera mombe kumatanga. Isu vadiki taive netumagaba twedu, vakomana vakuru vaive ne nhava dzavainge varuka. Vairaurira hove hombe sema gwengwe nemburi nemaramba. Zvigwaya vaive vasinganyanyo zvifarira. Isu taifadzwa ne Madera ne zvigwaya. Idzi dzimwe dzine simba mumvura. Simba rekuti mwana mudiki ano bvutirwa chirauro kana kudhonzerwa mumvura. Asi mumwe musi, uri musi wemuGovera, nyama yehove yaidiwa kumba. Kwanga kusisina chekuseva nesadza: kana mhandire, kana mufushwa. Vana mbuya nana mai vakati, ‘Hombarume, shave renyu ka, ngarichiuya ritiponese.’ Tikabika sadza rehove: rakaoma kuti papata, rigoti munyu. Tikachera makonye. Tikadaidza imbwa. Ndiye mudungwe kurukova. Ndofunga hove dzanga dzatinzwa musi iwoyu. Taka pishinuka. Tikakwidza tika dzika. Kana kumbodyirwa, bodo. Pese patagara padziva, chirauro ziii. Zuva rava kurereke, nzara yabaya, tofunga nzara iri kumba: shungu ndipo padzino kwidza. Vakoma vakati, ‘Pane dziva repamangondo ratino ziva kuti pakamboonekwa nyamatsatsi, asi hapana ati aibata. Hendei ipapo tese. Asi vapfana musa pinde mumvura.’ Takaenda setiri kumarwisano. Dziva racho harina kudzika, asi rine matombo. Chirauro hachibatsire nekuti chinoramba chichi batirira pazvinhu. Mukoma wekwa babamukuru aigara ne mambure munhava mavo. Ndokua ati tande pazvimiti. Ivo nemumwe achisvokosva ndokupinda murukova, vachitevedza matombo ese. Nyamatsatsi yakasvibira se pasi pedziva. Ine simba rino tyisa, kunyanya iri huru. Takangonzwa mukoma voshevedzera kuti ‘Iyo! Iyo’. Vakati vakaona mvura kubvunduka pamberi pavo, pavanga vasati vasvokosva, gumbo ravo rikanzwa serarohwa chibakera. Yakazo buda mubako mayanga yahwanda, yadyungwa dyungwa, sebara. Asi yaka svikoti mumambure tunge. Kuisvakurira kunze zvino, hapana anga aziva makuriro ayo. Mumvura ino rema, igoti iri kurwa, imika imi! Yakaita zvekuzvuvirwa kunze, ikabvarura mambure. Pasi chaipo nyamatsatsi ino mhanya se nyoka. Zidanda chairo, mukuriro wayo. Hapana anga ane chekuirovesa. Demo pakawanda vanhu kudaro, kunyanya vadiki rino zokuvadza munhu. Taingo itevera tichiidzivira kuti isa dzokere mumvura. Takaswerera, murutsva, muvhu, muhuswa nayo. Kuzodzamara yaneta. Ndopayakozonzwi musoro ga! Nedemo. Uyu murume haana shungu. Kutotandara hake.
Magariro ake murume uyu, pamutara uyu akatipira gotsi, kuviga chiso chake here? Ari ega. Batye rake reruvara runenge ranjisi, rinenge rekupihwa nemwana kana muzukuru anosevenza pafakitori. Muviri wake, murume uyu anenge akura. Pamwe ari pamudyandigere. Haana zvinhu zvaka wanda muhupenyu hwake. Zvinondishayisa pfungwa nekuti ini ndine zvinhu zvakawanda chaizvo muhupenyu hwangu. Agere hake, kazuva kachimudziisa kurudyi, mumvuri wake kuruboshwe. Ruvara rwacho runo nyatsoita ruchisvibira. Kana dara racho, nemvura yacho ino ratidza zuva kurudyi, rarerekera.
Waita hako Berry Lungu, ndika gara pano ndichitarisa dzvanga riri pamadziro angu ndino ona kumusha. Ndikatarisa nepawhindo ndichiona dzimba dzemhiridzaniswa, ndichiona denga rino gara rakakwidibirwa nemakuti, mvura inoti kana yonaya inenge ichi tonhora, ndichinzwa chitima chitinhira chonanga Brighton, kana London, kana Eastbourne. Pfungwa dzangu dzinobva dzafunga kure ne kare. Ndakakura ndichiendao kuLake. Tichi tamba ne vamwe ikoko kudzamara yazove janha redu takura kuenda nevana veduwo ku Admiral’s Cabin, nekugocha nyama, nekuraura.
Pandigere pano, ndisati ndatekenya kombiyuta yangu, waita hako Berry Lungu.
Farai Madzimbamuto


text:
Nokuti ini, bhuku rino rakatanga muna 2005, apo ndakanga ndichishanda pane zvidzidzo zvangu. Ndakanga achimhanya paIndaneti kuedza, izvo Ndichakupfuurai kukuudza zvose muChitsauko 4, asi ikozvino ndava kukuudzai chimwe chinhu haasi chero dzingaparwe mapepa. Uye, kuti chinhu kuti aitaura achinja sei ndinofunga tsvakurudzo. Rimwe mangwanani, apo ini aitarisa web-Server, ndakaona kuti nenguva isipi vanenge 100 vanobva Brazil vakanga vaiitawo chiedzwa yangu. Izvi kwakakanganisa kwandiri. Panguva iyoyo, ndaiva neshamwari vakanga vachimhanya chetsika yezvirwere kuedza, uye ndaiziva zvakaoma sei vaifanira kushanda rokutsvaka, tarisa, uye kubhadhara vanhu kuita kuedza avo; kana vaigona kumhanya 10 vanhu nezuva rimwe chete, kuti zvakanga zvakanaka mberi. Asi, vane wangu paIndaneti kuedza, vanhu 100 muchirongwa pandakanga akarara. Kuita tsvakurudzo yako paunenge vavete kuti kuridza kungorotawo kuva wechokwadi, asi hazvisi. Kuchinja michina zvakananga Kuchinja kubva analoginen zera kusvika digitaalinen zera-kunoreva kuti tinogona ikozvino unganidza uye ongorora munzanga mashoko munzira itsva. Bhuku rino iri pamusoro kuita evanhu nokutsvakurudza munzira itsva idzi.
Bhuku rino iri, nokuti nzanga mbiri dzakasiyana. Zviri nokuti evanhu masayendisiti kuti kuita zvakawanda date sainzi, uye nokuda Data masayendisiti kuti kuita zvakawanda munzanga nesayenzi. Ndinopedza nguva vaviri munharaunda idzi, uye bhuku iri kuedza kwangu kuunza pfungwa dzavo pamwe chete nenzira Haazorwari ari quirks uye jargon kwerimwe. Akapiwa vemunharaunda kuti bhuku iri, chinofanira kuenda pasina vachiti kuti bhuku rino hakusi kuti vadzidzi uye mapurofesa. Handina ndashanda vamwe muhurumende (panguva US Census Bureau) uye Tech indasitiri (pana Microsoft Research), uye ndinoziva kuti pane mijenya kutsvakurudza inonakidza kuitika kunze kumayunivhesiti. Saka, kana uchifunga zvauri kuita sezvo evanhu tsvakurudzo, ipapo bhuku iri kwamuri, pasinei nokuti basa kana sei unyanzvi imi Parizvino kushandisa.
Tichiri mumazuva munzanga tsvakurudzo ari digitaalinen zera mangwanani, uye ndaona vamwe kusanzwisisana zvokuti dzinokosha uye nevakawanda kuti chinoita zvikuru pfungwa kwandiri kutaura navo pano, mu okutanga. Kubva date masayendisiti, Ndakaona kusanzwisisana maviri chakasviba. Chokutanga kufunga kuti uwane mashoko kwaita anogadziriswa matambudziko. Asi, nokuti evanhu tsvakurudzo isingaguti ruzivo rwangu. Kutaura zvazviri, kuti munzanga pakutsvakurudza mhando itsva data, vachiramba zvakawanda zvakafanana data, sokuti kuva zvikuru. The kusanzwisisa yechipiri chandakaona kubva Data masayendisiti ari kufunga kuti chinzvimbo sayenzi inongova boka chinoshamisira-hurukuro rakamonera pfungwa. Zvechokwadi, sezvo pasocial musayendisiti-dzinonyatsoshanda zvakananga sezvo nyanzvi-Handibvumirani navo kuti; Ndinofunga kuti munzanga sayenzi ane mugove kupa. Smart vanhu vave vachishanda nesimba kuti kunzwisisa maitiro evanhu kwenguva refu, uye zvinoita kusachenjera kufunga uchenjeri anenge aunganidza kubva ichi nesimba. Tariro yangu ndeyokuti bhuku rino ichapa vamwe kuti uchenjeri nenzira iri nyore kunzwisisa.
Kubva evanhu masayendisiti, ndinonakidzwa aonawo kusanzwisisana maviri chakasviba. Chokutanga, Ndakaona vamwe vanhu kunyora-kure rose pfungwa munzanga tsvakurudzo tichishandisa zvokushandisa kubva digitaalinen zera kunobva mashoma mapepa akaipa. Kana uri kuverenga bhuku iri, imi mune zvimwe akatoverenga boka mapepa inoshandisa evanhu vezvenhau mashoko nenzira dziri banal kana zvakaipa (kana zvose). Ndine zvakare. Zvisinei, kwaizova chikanganiso chakakura kugumisa kubva izvi mienzaniso kuti zvose-digital zera munzanga tsvakurudzo kwakaipa. Kutaura zvazviri, unofanira Zvichida kuverenga boka mapepa dzinoshandisa ongororo Data nenzira dziri banal kana zvakaipa, asi iwe haufaniri kunyora-kure tsvakurudzo zvose vachishandisa kuongorora. Nokuti munoziva kuti hakuna kutsvakurudza kukuru chakaitwa ongororo data, uye mubhuku rino, Ndava kukuratidzai kuti panewo kutsvakurudza kukuru kuitwa pamwe zvokushandisa ari digitaalinen zera.
The kwakakurumbira kusanzwisisa yechipiri kuti chandakaona nevamwe. masayendisiti ari kuvhiringidza chipo pamwe nezveramangwana. Pakuongorora munzanga tsvakurudzo ari digitaalinen zera-kutsvakurudza Ndava kurondedzera mubhuku rino-zvakakosha kubvunza mibvunzo miviri mutsauko:
Kunyange zvazvo vanotsvakurudza vakadzidziswa kupindura mubvunzo wokutanga, nokuti bhuku rino, ndinofunga mubvunzo wechipiri kukosha. Ndiko, kunyange zvazvo munzanga tsvakurudzo ari digitaalinen zera hakusati yakabereka hombe, paradigm achichinja zvedzidzo mipiro, mwero kuvandudzika pamusoro digitaalinen zera tsvakurudzo hahusi nokukurumidza. Zviri ichi mwero yokuchinja, kupfuura ano vanochiva kuti chinoita digitaalinen zera tsvakurudzo saka zvinofadza kwandiri.
Kunyange zvazvo ndima yokupedzisira yaiita kukupa mukana pfuma pane imwe kutaurwa nguva mune ramangwana, chinangwa changu mubhuku rino harisi kukutengeserai pamusoro chero chipi zvacho mhando tsvakurudzo. Ini regai pachangu pachake migove muna Twitter, Facebook, Google, Microsoft, Apple kana zvimwe Tech kambani (kunyange zvazvo, nokuda izere kuburitsa, Ndakashanda panguva kana akagamuchira pakutsvakurudza mari kubva Microsoft, Google, uye Facebook). Kana uri kufara kutsvakurudza uri kutozviita: guru, rambai uchiita zvauri kuita. Asi, kana uine pfungwa yokuti digitaalinen zera zvinoreva kuti zvinhu zvitsva uye zvakasiyana zvinogoneka, ipapo ndinoda kukuratidzai avo zvaangaita. Saka, rose bhuku chinangwa wangu kuramba munhu chakavimbika narrator, kukutaurirai dzose dzinofadza nhumbi itsva kunobvira, apo kukutungamirira kure mashoma misungo kuti Ndakaona vamwe vanowira. Ndinovimba kuti ichi chichabatsira kuvandudza tsvakurudzo yako uye kukubatsira nani uongorore kutsvakurudza vamwe.
Sezvo imi kunge wakacherechedza kare, matauriro bhuku iri zvishoma zvakasiyana nemamwe mabhuku zvechikoro. Ndizvo kwemaune. Bhuku rino yakabuda kudzidza musangano kuti vandakadzidzisa pana Princeton muDhipatimendi wemagariro evanhu, uye ndinoda bhuku rino akakunda vamwe simba uye mufaro kubva musangano. Ndainyanya kuda bhuku rino kuti unhu zvitatu: anobatsira, netariro, uye ramangwana vaifarira.
Helpful: Chinangwa wangu kunyora bhuku zvinobatsira kwauri. Saka, ndava kunyora pachena uye zvisina kurongwa manyorerwo. Nokuti chinhu chinonyanya kukosha kuti ndinoda kuratidza ndiyo imwe nzira kufunga evanhu tsvakurudzo. Uye, wangu ruzivo kubva kudzidzisa kunoratidza kuti nzira yakanakisisa kuratidza nzira iyi mafungiro ari kurongwa uye mijenya yemienzaniso.
Vimba: The munharaunda mbiri kuti bhuku rino unogadzirira-munzanga masayendisiti uye mashoko masayendisiti-vane zvitaera zvakasiyana chaizvo. Data masayendisiti vanowanzoremekedza kufara; avanotarisira kuona girazi sezvo hafu zvizere. masayendisiti Social, Ukuwo, vanowanzova zvikuru kutsoropodza; avanotarisira kuona girazi sezvo muhafu. Mubhuku rino, ndava kushandisa netariro matauriro ane mashoko musayendisiti, kunyange zvazvo nokudzidziswa wangu sezvo pasocial musayendisiti. Saka, kana ndiri kupa mienzaniso, Ndava kukuudzai zvandiri kuda pamusoro mienzaniso iyi. Zvino, kana ndiri kuita womuratidza nezvinetso mienzaniso uye ndichaita izvi nokuti hapana tsvakurudzo akakwana-I'm kuenda kuedza kuonesa zvinetso izvi nenzira iri zvakanaka uye netariro. Handisi kuti kutsoropodza nokuda kutsoropodza. Ndiri kuenda wokutsoropodza kuitira kuti ndinogona kukubatsira kusika kutsvakurudza mamwe yakanaka.
Future-zvinangwa: Ndinovimba kuti bhuku rino richakubatsirai kuita munzanga tsvakurudzo achishandisa digitaalinen hurongwa kuti dziripo nhasi uye digitaalinen hurongwa achaitwa akasikwa ramangwana. Ndakatanga kuita kutsvakurudza mhando ichi muna 2003, uye kubvira ipapo Ndakaona yakawanda kuchinja. Ndinoyeuka kuti pandakanga ndiri kuchikoro vanhu payunivhesiti vakafarisa chaizvo pakushandisa MySpace nokuda mumagariro tsvakurudzo. Zvino, kana ndiri akadzidzisa kirasi yangu yokutanga pane zvandinenge akashevedza "web-kwemagariro evanhu tsvakurudzo," vanhu vakafarisa chaizvo pamusoro chaivo nyika dzakadai SecondLife. Ndine chokwadi kuti mune ramangwana zvakawanda chii vanhu vari kutaura nhasi sokuti mano uye yechinyakare. Wemanomano kugara akakodzera mukutarisana nokukurumidza kuchinja uku abstraction. Saka, ichi hachisi kuzova bhuku rinodzidzisa here chaizvoizvo sei kushandisa Twitter API; panzvimbo, kuenda kuva bhuku rinodzidzisa imi sei kudzidza kubva digitaalinen zvisaririra (Chapter 2). Izvi haasi kuzova bhuku anokupai danho nedanho mirayiridzo kumhanya kwakaita Amazon Mechanical Zimbabwe Turk; panzvimbo, kuenda kukudzidzisa sei kugadzira uye kududzira kuedza kuti kuvimba digitaalinen zera kwezvivako (Chapter 4). Kuburikidza kushandiswa abstraction, Ndinovimba izvi richava isingachinji bhuku iri nenguva nyaya.
Ndinofunga ichi ndiyo nguva kunakidza nokusingaperi kuva pasocial mutsvakurudzi, uye ndiri kuenda kuedza kuratidza kuti mufaro nenzira iri chaiyo. Kureva, inguva kutamira mhiri kujeka zvawo pamusoro mashiripiti masimba mashoko matsva. Zviri nguva kuwana chaicho.


text:
Robert Gabriel Mugabe
Robert Gabriel Mugabe (Shona: [muɡaɓe], Chi Ngirandi: /mʊˈɡɑːbeɪ/ moo-GAH-bay; vakabarwa 21 February 1924) ndivo mutungamiriri wechipiri wenyika yeZimbabwe. Mumwe weva tungamiriri veHondo yeRusunguko yairwisa vatongi vechichena, Vakasarudzwa kuva Mutungamiri mugore ra1980, semuchinda mukuru weHurumende yeZimbabwe kubvira 1980 kusvika 1987, kubva 1987 vakabva vava Mutungamiriri weZimbabwe kusvika pari nhasi. VaMugabe vakatora nzvimbo yakanga yakabatwa naAbel Tendekai Muzorewa.
Robert Mugabe akaroora mukadzi wekutanga aainzi Sally Hayfron aibva kuGhana. Mushure mekushaya kwa Sally Mugabe, Robert Mugabe akaroora Grace Marufu uyo anova chizvarwa cheZimbabwe. Vairi ava vane vana vatatu vanonzi Bona Mugabe, Robert Mugabe mudoko na Chatunga Mugabe.
Mukunda waRobert Mugabe anonzi Bona akapedza zvidzidzo zve dhigiri reAccountancy ku Hong Kong mugore 2011; musikana uyu akaroorwa nemurume anonzi Simba Chikore
VaMugabe igodzi remakore makumi matatu nematatu pabasa romutungamiri wenyika.


text:
CHIKAMU 6
Machinjire Anoita Vana Wanano
“Vanakomana inhaka inobva kuna Jehovha.”—Pisarema 127:3
Kuberekwa kwemwana kunogona kufadza uye kuomera vakaroorana. Sevabereki vatsva, mungashamisika kuona kuti nguva yenyu yakawanda nesimba zvinenge zvava kuperera pakutarisira mwana wenyu. Kusarara zvakakwana pamwe chete nekuchinja kunenge kwaita manzwiro enyu zvingakanganisa ukama hwenyu. Iwe nemumwe wako muchafanira kuchinja zvimwe zvinhu kuti mutarisire mwana wenyu uye kuti muchengetedze wanano yenyu. Mazano eBhaibheri angakubatsirai sei kukurira matambudziko aya?
1 NZWISISA KUTI MWANA ANOCHINJA SEI UPENYU HWENYU
ZVINOTAURWA NEBHAIBHERI: “Rudo rune mwoyo murefu uye rune mutsa.” Uyewo, rudo “haruzvitsvakiri zvarwo, harutsamwi.” (1 VaKorinde 13:4, 5) Saamai vatsva, zviri muropa kuti unonyanya kufunga nezvemwana wako. Zvisinei, murume wako angatanga kunzwa sokuti ari kusiyiwa, saka usakanganwa kuti iyewo anoda kuratidzwa kuti une hanya naye. Unogona kumubatsira nemwoyo murefu uye nemutsa kuti aone kuti anokosha uye kuti anobatanidzwawo pakutarisira mwana wenyu.
“Imi varume, rambai muchigara nemadzimai enyu . . . maererano nokuziva.” (1 Petro 3:7) Nzwisisa kuti mudzimai wako achashandisa simba rake rakawanda achitarisira mwana wenyu. Ava nezvimwe zvokuita saka anganetseka mupfungwa, anganzwa akarukutika, kunyange kuora mwoyo. Dzimwe nguva, angatokugumbukira, asi edza kuramba wakadzikama, nokuti “munhu anononoka kutsamwa ari nani pane murume ane simba.” (Zvirevo 16:32) Ratidza ungwaru, uye mupe rutsigiro rwaanoda.—Zvirevo 14:29.
ZVAUNGAITA:
Vanababa: Batsira mudzimai wako kutarisira mwana, kunyange usiku. Ita kuti nguva yaunopedza uchiita zvimwe zvinhu ive shoma kuitira kuti uve nenguva yakawanda uine mudzimai wako nemwana wenyu
Vanaamai: Kana murume wako akati anoda kukubatsira kutarisira mwana, bvuma kubatsirwa naye. Kana asingagoni kunyatsoita basa racho, usamutsoropodza, asi neruremekedzo muratidze maitirwe azvo
2 SIMBISAI UKAMA HWENYU
ZVINOTAURWA NEBHAIBHERI: “Vachava nyama imwe.” (Genesisi 2:24) Kunyange zvazvo mava nemumwe munhu mumhuri menyu, yeuka kuti iwe nemumwe wako muchiri “nyama imwe.” Edza zvose zvaunogona kuti ukama hwenyu hurambe hwakasimba.
Mudzimai, onga kubatsirwa uye kutsigirwa kwaunoitwa nemurume wako. Mashoko ako okuonga anogona ‘kuporesa.’ (Zvirevo 12:18) Murume, udza mudzimai wako kuti unomuda uye kuti unomukoshesa zvakadini. Murumbidze nekutarisira kwaanoita mhuri.—Zvirevo 31:10, 28.
“Mumwe nomumwe ngaarege kuramba achitsvaka zvake oga, asi zvomumwe munhu.” (1 VaKorinde 10:24) Gara uchiita zvakanyanya kunakira mumwe wako. Somurume nomudzimai, wanai nguva yokutaura, kurumbidzana uye kuteerera mumwe paanenge achitaura. Usangofunga zvaunoda panyaya dzebonde. Funga zvinodiwa nemumwe wako. Bhaibheri rinoti: “Musanyimana, asi mubvumirane.” (1 VaKorinde 7:3-5) Saka taurai nezvenyaya iyi muri vaviri muchibudirana pachena. Mwoyo murefu wenyu nekunzwisisa zvichasimbisa ukama hwenyu.
ZVAUNGAITA:
Usakanganwa kuva nenguva yokuti muve pamwe chete muri vaviri
Ita zvinhu zvidiki zvinoita kuti mumwe wako aone kuti anodiwa, zvakadai sekumutumira meseji kana kuti kumupa chipo chidiki
3 KUDZIDZISA MWANA WENYU
ZVINOTAURWA NEBHAIBHERI: “Kubvira paucheche wakaziva zvinyorwa zvitsvene, zvinokwanisa kuita kuti uve akachenjera kuti uwane ruponeso.” (2 Timoti 3:15) Ronga zvaungaita kuti udzidzise mwana wako. Anokwanisa chaizvo kudzidza, kunyange asati aberekwa. Paanenge achiri mudumbu, mwana wako anogona kuziva inzwi rako uye anoita zvinoenderana nemanzwiro aunenge uchiita. Muverengere paanenge achiri mucheche. Kunyange zvazvo angasanzwisisa zvaunenge uchiverenga, zvingamubatsira kuti azofarira kuverenga paanenge akura.
Chero zera raari mwana wako anogona kukunzwa uchitaura nezvaMwari. Ita kuti anzwe uchinyengetera kuna Jehovha. (Dheuteronomio 11:19) Kunyange pamunotamba mose, taura pamusoro pezvinhu zvakasikwa naMwari. (Pisarema 78:3, 4) Mwana wako paanokura, achaona kuti unoda Jehovha uye iye achadzidza kumudawo.
ZVAUNGAITA:
Nyengetera uchikumbira uchenjeri hwokudzidzisa mwana wako
Dzokorora mashoko uye pfungwa dzinokosha paunenge uchimudzidzisa kuitira kuti atange kudzidza kubva achiri mudiki
Inzwa zvimwe
Kudzidzisa Vana Kuti Vaitire Vamwe Mutsa
Chimbofunga nzira nhatu dzaungabatsira nadzo vana vako kuti vasava nepfungwa yokuda kungozvifunga ivo pachavo.